Bɔfoi 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nBɔfoi Lɛ Anitsumɔi 16:1-40\nPaulo hala Timoteo (1-5)\nNuu Makedonianyo lɛ ninaa lɛ (6-10)\nLidia bahe Nuŋtsɔ lɛ nɔ eye yɛ Filipi (11-15)\nAwo Paulo kɛ Sila tsuŋ (16-24)\nAbaptisi gboklɛfoi akwɛlɔ ko kɛ eshĩabii (25-34)\nPaulo bi ni maŋ onukpai lɛ abakpa lɛ fai (35-40)\n16 Kɛkɛ ni eyashɛ Derbe, ni etee Listra hu.+ Ni kaselɔ ko yɛ jɛmɛ ni atsɛɔ lɛ Timoteo,+ eji Yuda yoo ko ni heɔ eyeɔ lɛ binuu, shi epapa lɛ Greeknyo ni, 2 ni nyɛmimɛi ni yɔɔ Listra kɛ Ikonium lɛ wieɔ ehe ekpakpa. 3 No mli lɛ, Paulo miisumɔ akɛ Timoteo afata ehe kɛya, ni eŋɔ lɛ ni efo lɛ ketia yɛ Yudafoi ni yɔɔ jɛmɛ niiaŋ lɛ ahewɔ,+ ejaakɛ amɛ fɛɛ amɛle akɛ epapa lɛ Greeknyo ni. 4 Be ni amɛkpaa maji lɛ anɔ lɛ, amɛkɛ famɔi ni bɔfoi lɛ kɛ onukpai ni yɔɔ Yerusalem lɛ kɛhã lɛ hãa amɛ koni amɛye nɔ.+ 5 Ni anɔkwa, asafoi lɛ tee nɔ amɛhe wa yɛ hemɔkɛyeli lɛ mli ni amɛyibɔ lɛ tee nɔ efa daa gbi. 6 Agbɛnɛ hu, amɛyatsɔ Frigia kɛ Galatia kpokpaa lɛ nɔ,+ ejaakɛ mumɔ krɔŋkrɔŋ lɛ tsĩ amɛ gbɛ akɛ amɛkawie wiemɔ lɛ yɛ Asia kpokpaa lɛ nɔ. 7 Agbɛnɛ hu, be ni amɛkpeleke shi kɛba Misia lɛ, amɛka shii abɔ akɛ amɛbaaya Bitinia,+ shi Yesu mumɔ lɛ eŋmɛɛɛ amɛ gbɛ. 8 No hewɔ lɛ, amɛho Misia he* ni amɛkpeleke shi kɛba Troia. 9 Ni nyɔɔŋ lɛ mli lɛ Paulo na ninaa ko—nuu Makedonianyo ko damɔ jɛmɛ eekpa lɛ fai akɛ: “Foo mli kɛba Makedonia ni obaye obua wɔ.” 10 Be ni ena ninaa lɛ nɔŋŋ lɛ, wɔbɔ mɔdɛŋ akɛ wɔbaaya Makedonia, ejaakɛ wɔmu sane naa akɛ Nyɔŋmɔ etsɛ wɔ koni wɔyajaje sane kpakpa lɛ wɔtsɔɔ amɛ. 11 No hewɔ lɛ, wɔwo lɛlɛ kɛjɛ Troia ni wɔnyiɛ ŋshɔ lɛ hiɛ tɛ̃ɛ kɛtee Samotrake, shi enɔ jetsɛremɔ lɛ, wɔtee Neapoli; 12 be ni wɔshi jɛmɛ lɛ, wɔtee Filipi,+ ni ji Makedonia kpokpaa lɛ maŋtiase lɛ, maŋ ni Romabii lɛ yeɔ nɔ lɛ. Wɔhi maŋ nɛɛ mli gbii komɛi. 13 Yɛ Hejɔɔmɔ Gbi lɛ nɔ lɛ, wɔtee agbó lɛ naa yɛ faa ko masɛi, he ni wɔsusu akɛ he ko yɛ jɛmɛ ni asɔleɔ yɛ lɛ, ni wɔho wɔtara shi ni wɔkɛ yei ni ebabua amɛhe naa lɛ bɔi wiemɔ. 14 Ni yoo ko ni atsɛɔ lɛ Lidia, ni hɔ̃ɔ mamai ni hiɛ pɛpol kɔla, ni jɛ Tiatira+ maŋ lɛ mli, ni eji Nyɔŋmɔ jálɔ lɛ miibo toi, ni Yehowa* gbele etsui naa koni ebo nibii ni Paulo wieɔ lɛ toi jogbaŋŋ. 15 Agbɛnɛ, be ni abaptisi lɛ kɛ eshĩabii lɛ,+ ekpa wɔ fai akɛ: “Kɛ́ nyɛbu mi akɛ miyeɔ Yehowa* anɔkwa lɛ, nyɛbaa nyɛbahia mishĩa lɛ.” Ni efee aahu ni wɔkpɛlɛ. 16 Agbɛnɛ, eba mli akɛ be ni wɔyaa he ni asɔleɔ yɛ lɛ, tsulɔ yoo ko ni yɔɔ mumɔ ko, daimonio ni klaa,+ kɛ wɔ bakpe. Ekɛ eklamɔ* lɛ hãa enuŋtsɔmɛi lɛ náa nii pii. 17 Gbekɛ yoo nɛɛ tee nɔ enyiɛ wɔ kɛ Paulo sɛɛ ni ebolɔɔ kɛ wiemɔi nɛɛ akɛ: “Hii nɛɛ ji Nyɔŋmɔ, Mɔ Ni Nɔ Kwɔ Fe Fɛɛ lɛ nyɔji,+ ni amɛmiijaje yiwalaheremɔ gbɛ lɛ amɛmiitsɔɔ nyɛ.” 18 Etee nɔ efee nakai gbii pii. Agbɛnɛ, efee Paulo ahuntoo ni etsɔ ehe ni ekɛɛ mumɔ lɛ akɛ: “Miifã bo yɛ Yesu Kristo gbɛ́i mli akɛ oje emli.” Ni eje kpo yɛ nakai ŋmɛlɛtswaa lɛ nɔ nɔŋŋ.+ 19 Anɔkwa, be ni enuŋtsɔmɛi lɛ na akɛ nɔ ni hãa amɛnáa nii lɛ ebɔ amɛ lɛ,+ amɛmɔ Paulo kɛ Sila ni amɛgbala amɛ kɛtee nɔyelɔi lɛ aŋɔɔ yɛ jara lɛ nɔ.+ 20 Amɛkɛ amɛ tee maŋ lɛ nɔkwɛlɔi lɛ ahiɛ, ni amɛkɛɛ: “Hii nɛɛ miigba wɔmaŋ lɛ naa waa.+ Yudafoi ji amɛ, 21 ni amɛmiijaje kusumii ni mla eŋmɛɛɛ gbɛ akɛ wɔŋɔ loo wɔye nɔ, ejaakɛ Romabii ji wɔ.” 22 Ni mɛi ni bua shi lɛ fɛɛ te shi amɛwo amɛ, ni maŋ lɛ nɔkwɛlɔi lɛ gbála Paulo kɛ mɛi ni fata ehe lɛ atadei lɛ yɛ amɛhe, ni amɛfã akɛ ayi amɛ kpãi.+ 23 Be ni amɛyi amɛ kpãi babaoo amɛgbe naa lɛ, amɛwo amɛ tsuŋ, ni amɛfã tsuŋwoohe nɔkwɛlɔ lɛ akɛ ekɛ amɛ ato jogbaŋŋ.+ 24 Akɛni awo lɛ nɛkɛ kitã hewɔ lɛ, ekɛ amɛ yawo tsuŋwoohe ni yɔɔ sɛɛgbɛ tɔ̃ɔ lɛ mli, ni ebɔ amɛnaji apã. 25 Shi aaafee nyɔɔŋteŋ lɛ, Paulo kɛ Sila miisɔle ni amɛmiilá kɛmiijie Nyɔŋmɔ yi,+ ni mɛi ni awo amɛ tsuŋ lɛ miibo amɛ toi. 26 Trukaa lɛ, shikpɔŋhosomɔ kpele ko ba, ni tsuŋwoohe lɛ faneshii lɛ hoso. Ni amrɔ lɛ shinai lɛ fɛɛ gbelegbelei, ni amɛ fɛɛ amɛtsein* lɛ kpɔlɔ yɛ amɛhe.+ 27 Be ni tsuŋwoohe nɔkwɛlɔ lɛ hiɛ tsɛ̃ ni ena akɛ tsuŋwoohe lɛ shinai lɛ anaa kamɔ lɛ, egbala eklante ni kulɛ eyaagbe ehe, ejaakɛ esusu akɛ mɛi ni awo amɛ tsuŋ lɛ ejo foi.+ 28 Shi Paulo bo kɛ gbee ni wa ekɛɛ: “Kaaye ohe awui, ejaakɛ wɔ fɛɛ wɔyɛ biɛ!” 29 No hewɔ lɛ, ebi ni ahã lɛ kanei, ni esha foi kɛbote mli, ni ekɛ hekpokpomɔ ho egbee Paulo kɛ Sila hiɛ. 30 Ekɛ amɛ je kpo ni ekɛɛ: “Onukpai, mɛni esa akɛ mafee koni ahere miyiwala?” 31 Amɛkɛɛ: “Hemɔ Nuŋtsɔ Yesu nɔ oye ni abaahere oyiwala, bo kɛ oshĩabii lɛ fɛɛ.”+ 32 Ni amɛjaje Yehowa* wiemɔ lɛ amɛtsɔɔ lɛ kɛ mɛi fɛɛ ni yɔɔ eshĩa lɛ. 33 Ni ekɛ amɛ tee yɛ nakai nyɔɔŋ lɛ mli ŋmɛlɛtswaa lɛ mli nɔŋŋ, ni eyafɔ amɛpilamɔi lɛ anɔ ehã amɛ. Kɛkɛ ni abaptisi lɛ kɛ eshĩabii lɛ fɛɛ amrɔ nɔŋŋ.+ 34 Ekɛ amɛ tee eshĩa lɛ ni eyaŋmɛ amɛ okpɔlɔ, ni lɛ kɛ eshĩabii lɛ fɛɛ ná miishɛɛ babaoo akɛ amrɔ nɛɛ ehe Nyɔŋmɔ nɔ eye. 35 Be ni je tsɛre lɛ, maŋ lɛ nɔkwɛlɔi lɛ tsu bulɔi lɛ ni amɛyakɛɛ akɛ: “Ŋmɛɛmɔ nakai hii lɛ ahe ni amɛya.” 36 Tsuŋwoohe nɔkwɛlɔ lɛ jaje amɛwiemɔi lɛ etsɔɔ Paulo akɛ: “Maŋ lɛ nɔkwɛlɔi lɛ etsu mɛi kɛba akɛ aŋmɛɛ nyɛhe. No hewɔ lɛ, agbɛnɛ, nyɛjea kpo ni nyɛyaa yɛ toiŋjɔlɛ mli.” 37 Shi Paulo kɛɛ amɛ akɛ: “Eyɛ mli akɛ Romabii ji wɔ moŋ, shi amɛgwao wɔ yɛ mɛi ahiɛ be ni abuko wɔ fɔ,*+ ni amɛwo wɔ tsuŋ. Ani amrɔ nɛɛ amɛmiishwie wɔ nigii? Dabida! Hã amɛ diɛŋtsɛ amɛba ni amɛbajie wɔ.” 38 Bulɔi lɛ yajaje wiemɔi nɛɛ amɛtsɔɔ maŋ lɛ nɔkwɛlɔi lɛ. Ni be ni amɛnu akɛ Romabii ji hii nɛɛ, gbeyei mɔmɔ amɛ.+ 39 No hewɔ lɛ, amɛba ni amɛbakpa amɛ fai, ni be ni amɛjie amɛ lɛ, amɛkpa amɛ fai akɛ amɛshi maŋ lɛ mli amɛya. 40 Shi amɛje kpo kɛjɛ tsuŋwoohe lɛ, ni amɛtee Lidia shĩa lɛ; ni be ni amɛna nyɛmimɛi lɛ, amɛwo amɛ hewalɛ+ ni amɛshi amɛtee.\n^ Loo “amɛtsɔ Misia.”\n^ Ni ji, ekɛɔ mɛi nɔ ni baaba wɔsɛɛ.\n^ Loo “amɛkɔsɔŋkɔsɔi.”\n^ Loo “ayeko wɔsane.”


Wala Shihilɛ He Sane: Yehowa Hãko Minine Anyɛ Shi! | Erika Nöhrer Bright\nBuu-Mɔɔ—Nikasemɔ Nɔ | March 2018\nKANEMƆ YƐ Afrikaans Albania Alur Amharic Amis Arabic Armenia Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Boulou Bulgaria Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatia Czech Damara Dangme Denmark Douala Dutch Edo Efik Esan Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Low German Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portugal Portugal (Portugal) Punjabi Quechua (Ancash) Quechua (Bolivia) Romania Russia Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nWALA SHIHILƐ HE SANE\nYehowa Hãko Minine Anyɛ Shi!\nMɔ ni gba ji Erika Nöhrer Bright\nMifata gbekɛbii yei ejwɛ ni ahala amɛ koni amɛkɛ fɔfɔi ayahã Adolf Hitler be ko be ni ehã wiemɔ ko egbe naa lɛ ahe. Mɛni hewɔ ahala mi afata amɛhe? Afee nakai ejaakɛ mipapa kɛ ehe wo Nazi paati lɛ nifeemɔi amli vii, ni lɛ ji mɔ ni hiɛɔ paati nɛɛ gbine ni yɔɔ wɔkutso lɛ mli lɛ hiɛnyiɛlɔ lɛ tsɔne lɛ ehãa lɛ. Mimami lɛ, Katoliknyo ji lɛ, ni ekɛ ejamɔ lɛ shwɛɛɛ kwraa. Kulɛ, eetao matsɔ Roman sista. Shi naakpɛɛ sane ji akɛ mikɛ mihe dɔmɔɔɔ Nazi paati lɛ, ni asaŋ, mibatsɔɔɔ Roman sista hu. Te eba lɛ tɛŋŋ? Hã magba bo.\nMIDA yɛ Graz, yɛ Austria. Be ni miye afii kpawo lɛ, akɛ mi tee sɔlemɔ skul ko. Shi mina akɛ osɔfoi lɛ kɛ Roman sistas lɛ náa bɔlɛ ni efee mi taŋ waa. No hewɔ lɛ, eshɛɛɛ afi ni mimami hã mikpa skul lɛ.\nMi kɛ minyɛmimɛi lɛ kɛ mifɔlɔi; mipapa wo asraafoi atade\nSɛɛ mli lɛ, akɛ mi tee bɔɔdin skul. Gbɛkɛ ko lɛ, mipapa ba skul lɛ ni ebawó mi koni wɔjofoi kɛje Graz maŋ lɛ mli, ejaakɛ aaŋmɛɛŋmɛɛ okplɛmii babaoo ahe aashwie maŋ lɛ nɔ. Wɔyaba abo yɛ maŋ ko ni atsɛɔ lɛ Schladming lɛ mli. Be ni wɔyashɛ jɛmɛ ni wɔfo maŋ lɛ briji lɛ pɛ ni aŋmɛɛ okplɛm afɔ̃ briji lɛ nɔ kɛkpãtã hiɛ. Be kroko lɛ, kɔɔyɔŋ lɛji ni eba shikpɔŋ waa tswatswaa mi kɛ minaa tui yɛ wɔyale lɛ mli shi esaaa wɔhe. Be ni ta lɛ ba naagbee lɛ, efee faŋŋ akɛ wɔsɔlemɔ lɛ kɛ Nazi nɔyeli lɛ fɛɛ ehã wɔnine enyɛ shi.\nMIBALE MƆ KO NI HÃAA MƆ NINE ANYƐ SHI\nYɛ afi 1950 lɛ, Yehowa Odasefonyo ko kɛ mimami bɔi Biblia lɛ kasemɔ. Kɛ́ amɛmiigba sane lɛ miboɔ toi, ni bei komɛi po lɛ, mikɛ mimami yaa asafoŋ kpeei. Mimami yiŋ tsɔ akɛ Yehowa Odasefoi ni hiɛ anɔkwale lɛ, no hewɔ lɛ, yɛ afi 1952 lɛ, ehã abaptisi lɛ.\nYeimeji sɔŋŋ yɔɔ asafo ni wɔkɛbɔ lɛ mli, no hewɔ lɛ, mihiɛ emɛɛɛ. Shi sɛɛ mli lɛ, wɔtee wɔyasara asafo ko ni oblahii kɛ oblayei pii yɔɔ mli. Enɛ hã mina akɛ jeee yeimeji sɔŋŋ yɔɔ Yehowa asafo lɛ mli. No hewɔ lɛ, be ni wɔku wɔsɛɛ kɛtee Graz lɛ, mibɔi asafoŋ kpeei lɛ fɛɛ yaa. Eyeee be ko ni mi hu miyiŋ tsɔ akɛ anɔkwale lɛ nɔŋŋ mikaseɔ lɛ. Agbɛnɛ hu, mibale Yehowa akɛ eji Nyɔŋmɔ ni hãaa etsuji anine anyɛ shi, ni akɛ, kɛji wɔnu he akɛ mɔ fɛɛ mɔ ekwa wɔ po lɛ, ebaaya nɔ ehi wɔmasɛi ni eye ebua wɔ.—Lala 3:5, 6.\nMishwe akɛ matsɔɔ mɛi krokomɛi anɔkwalei ni mikase lɛ. Klɛŋklɛŋ mɛi ni miye amɛ odase ji minyɛmimɛi lɛ. Nakai beiaŋ lɛ, minyɛmimɛi yei onukpai ejwɛ lɛ eyahi akrowai krokomɛi amli amɛmiitsɔɔ skulbii nii. Miyasara amɛ yɛ akrowai nɛɛ amli ni miwo amɛ hewalɛ ni amɛkase Biblia lɛ. Amɛbo ŋaa ni miwo amɛ lɛ toi, ni be ni yi wulaa shi lɛ, minyɛmimɛi lɛ fɛɛ ebatsɔmɔ Yehowa Odasefoi.\nBe ni mibɔi shiɛmɔ lɛ sɛɛ otsi lɛ, mikɛ yoo ko ni eye aaafee afii 30 kɛmiimɔ afii 40 lɛ kpe ni mikɛ lɛ bɔi Biblia lɛ kasemɔ. Yoo nɛɛ tee ehiɛ waa ni abaptisi lɛ. Sɛɛ mli lɛ, ewu, kɛ agbɛnɛ hu, amɛbihii enyɔ lɛ kase Biblia lɛ ni abaptisi amɛ. Biblia mli nikasemɔ ni mikɛ yoo nɛɛ fee lɛ hã mihemɔkɛyeli lɛ mli wa waa. Mɔ ko mɔ ko ejeee gbɛ ekɛ mi ekaseee nii. Ehe bahia ni matsɔ hiɛ makase wolo ni wɔyaakase lɛ mli jogbaŋŋ dani maya. Kɛ́ makɛɛ lɛ, mikaseɔ nii lɛ mihãa mi diɛŋtsɛ mihe dani mikɛ yoo lɛ yakaseɔ! Enɛ ye ebua mi ni minu anɔkwale lɛ shishi jogbaŋŋ. Yɛ April 1954 lɛ, mihã abaptisi mi yɛ nu mli kɛtsɔɔ akɛ mijɔɔ mihe nɔ mihã Yehowa.\n“AWAA WƆ YI, SHI AKPOOKO WƆ”\nYɛ afi 1955 lɛ, mitee majimaji ateŋ kpeei ni afee yɛ Germany, France, kɛ England lɛ eko. Be ni miyɔɔ London, yɛ England lɛ, mikɛ Nyɛminuu Albert Schroeder kpe. Nyɛminuu Schroeder tsɔɔ nii yɛ Gilead Biblia Skul lɛ, ni sɛɛ mli lɛ, esɔmɔ akɛ Gbɛtsɔɔmɔ Kuu lɛ mli nyo. Be ni akɛ wɔ sharaa shi yɛ British Museum lɛ, Nyɛminuu Schroeder kɛ enine tsɔɔ blema Hebri Biblia niŋmai komɛi, ni ewie akɛ Nyɔŋmɔ gbɛ́i lɛ jeɔ kpo yɛ niŋmai nɛɛ amli. No sɛɛ lɛ, etsɔɔ wɔ nɔ hewɔ ni blema niŋmai nɛɛ sa kadimɔ waa. Enɛ ta mitsuiŋ waa ni ehã suɔmɔ ni miyɔɔ kɛhã Yehowa kɛ anɔkwale lɛ mli wa. No hewɔ lɛ, mitswa mifai shi akɛ, mahã mɛi ale Nyɔŋmɔ Wiemɔ lɛ mli anɔkwale lɛ.\nMi kɛ nyɛmi yoo ni yɔɔ ninejurɔgbɛ lɛ sɔmɔ akɛ gbɛgbalɔi krɛdɛi yɛ Mistelbach, yɛ Austria lɛ\nYɛ January 1, 1956 lɛ, mibɔi sɔɔmɔ akɛ daa gbɛgbalɔ. No sɛɛ nyɔji ejwɛ lɛ, ahã mibɔi sɔɔmɔ akɛ gbɛgbalɔ krɛdɛɛ yɛ Mistelbach, yɛ Austria. Nakai beiaŋ lɛ, Odasefonyo ko kwraa bɛ jɛmɛ akɛ ja mi kɛ nyɛmi yoo ni fata mihe lɛ. Shi mikɛ naagba ko kpe. Nyɛmi yoo nɛɛ eye afii 25, ni eda yɛ akrowa. Shi no mli lɛ, eshwɛ fioo ni maye afii 19, ni atsɔse mi yɛ maŋ wulu mli. Miteee shi mra, shi lɛ lɛ, eteɔ shi mra. Ewɔɔ mra, shi mi lɛ, miwɔɔɔ mra. Kɛ̃lɛ, akɛni wɔkɛ Biblia mli ŋaawoi tsu nii hewɔ lɛ, wɔnyɛ wɔhi shi yɛ toiŋjɔlɛ mli ni wɔye omanye babaoo yɛ gbɛgbamɔ nitsumɔ lɛ mli.\nWɔkɛ naagbai krokomɛi ni yɔɔ hiɛdɔɔ kpe. Anɔkwa, awa wɔ yi po, shi Yehowa ‘kpooo wɔ.’ (2 Kor. 4:7-9) Be ko be ni wɔmiishiɛ yɛ akrowa ko mli lɛ, mɛi ŋmɛɛ amɛgbei wuji ahe amɛwo wɔ. Gbei lɛ ke kɛba wɔnɔ kɛ bolɔmɔ, ni amɛfɛ̃ amɛnyanyɔji amɛwo wɔ. Wɔmɔmɔ wɔniji amli, ni misɔle po akɛ, “Yehowa, ofainɛ, kɛ amɛbɔi wɔ kɔmɔmɔ lɛ, hã wɔgboi oya!” Shi be ni eshwɛ fioo ni gbei lɛ baashɛ wɔmasɛi lɛ, amɛwa amɛdamɔ shi, ni amɛtswa amɛlei, kɛkɛ ni amɛtsɔmɔ amɛhe ni amɛtee. Wɔnu he akɛ Yehowa ebu wɔhe. No sɛɛ lɛ, wɔyashiɛ yɛ nakai akrowa lɛ mli fɛɛ, ni miishɛɛ sane ji akɛ, mɛi lɛ bo wɔ toi waa. Ekolɛ efee amɛ naakpɛɛ akɛ gbei lɛ efeee wɔ nɔ ko nɔ ko, aloo akɛ yɛ nɔ ni ba wɔnɔ nɛɛ fɛɛ sɛɛ lɛ, wɔba amɛŋɔɔ wɔmiishiɛ wɔmiihã amɛ. Sɛɛ mli lɛ, amɛteŋ mɛi komɛi batsɔmɔ Odasefoi.\nBe kroko lɛ, wɔyɛ shĩa yɛ tsũ ni wɔyahai lɛ mli yɛ ŋwɛitsu ko nɔ, ni wɔnu ni wɔshĩatsɛ lɛ miikɛɛ akɛ ebaagbe wɔ ejaakɛ wɔmiigba mɛi anaa yɛ akutso lɛ mli. No mli lɛ, etɔ dãa. Eŋa lɛ kpãtã lɛ, shi ekpɛlɛɛɛ. No hewɔ lɛ, wɔkɛ sɛii mamɔ wɔshinaa lɛ sɛɛ oyayaayai, ni wɔbɔi wɔnibii too. Be ni wɔgbele shinaa lɛ, naa shĩatsɛ lɛ ni ehiɛ kakla agbo ko kɛdamɔ he ni wɔbaatsɔ kɛkpeleke shi lɛ. Wɔkɛ wɔpɔtomantoi lɛ sha foi kɛtsɔ shinaa kroko ni tsɔɔ shĩa lɛ sɛɛ lɛ mli, ni wɔjo foi kɛtsɔ gbɛ kakadaŋŋ ko ni kã abɔɔ lɛ ni yɔɔ shĩa lɛ he lɛ mli, ni wɔkuuu wɔsɛɛ dɔŋŋ.\nWɔyawɔ gbɔiatoohe ko, ni wɔhi jɛmɛ nɔ ni miihe ashɛ afi. Enɛ ye ebua wɔ waa. Nɔ hewɔ ni mikɛɔ nakai ji akɛ, gbɔiatoohe nɛɛ yɛ maŋ wulu lɛ mli, ni no hewɔ lɛ, wɔ-Biblia mli nikaselɔi lɛ ateŋ mɛi komɛi kɛɛ amɛbaasumɔ ni amɛba koni wɔkase nii lɛ yɛ jɛmɛ. Eyeee be ko ni wɔbɔi wolo nikasemɔ lɛ kɛ Buu-Mɔɔ Nikasemɔ lɛ feemɔ daa otsi yɛ wɔtsũ lɛ mli yɛ gbɔiatoohe lɛ, ni mɛi aaafee 15 baa.\nWɔhi Mistelbach afi kɛ sɛɛ, kɛkɛ ni ajie mi kɛtee Feldbach ni yɔɔ Graz wuoyi-bokãgbɛ lɛ. Ahã mi gbɛgbalɔ kroko ni mikɛ lɛ asɔmɔ yɛ jɛmɛ, shi shi kome ekoŋŋ lɛ, wɔ pɛ ji Odasefoi yɛ he ni wɔtee lɛ. Wɔhi ŋwɛitsu ko ni akɛ tsei ma lɛ nɔ. Kɛ́ kɔɔyɔɔ tswa kɛtsɔ fɔji ni kamɔ tsei lɛ ateŋ lɛ amli lɛ, egbɛɔ tamɔ nɔ ni aakpã bɛlɛ. No hewɔ lɛ, wɔkɛ adafitswaa woji tsimɔ fɔji lɛ. Agbɛnɛ hu, wɔyayɛɔ nu yɛ nubu ko mli. Shi tɔ ni etɔ wɔ nɛɛ efeee efolo. Yɛ nyɔji fioo ko mli lɛ, atse kuu yɛ Feldbach. Ni sɛɛ mli lɛ, weku ko ni wɔkɛkase nii lɛ ateŋ mɛi aaafee 30 sɔŋŋ ba anɔkwale lɛ mli!\nNiiashikpamɔi nɛɛ kɛ ekrokomɛi ni tamɔ nakai ni wɔná lɛ hã mina akɛ, Yehowa yeɔ ebuaa mɛi ni tiuɔ Maŋtsɛyeli lɛ nibii asɛɛ lɛ, ni no hã mihiɛ sɔ lɛ waa. Kɛ́ etamɔ nɔ ni adesa ko kwraa bɛ ni baanyɛ aye abua wɔ po lɛ, Yehowa baaye abua wɔ be fɛɛ be.—Lala 121:1-3.\n‘NYƆŊMƆ KƐ EJALƐ NINEJURƆ LƐ HIƐ MIMLI’\nYɛ afi 1958 lɛ, miŋmala woji anɔ nii kɛtsɔɔ akɛ masumɔ ni maya majimaji ateŋ kpee ni abaafee nakai afi lɛ yɛ Yankee Stadium kɛ Polo Grounds, yɛ New York City lɛ eko. Austria nitsumɔhe nine lɛ bi mi kɛji masumɔ ni maya Gilead Skul lɛ klas ni ji 32 nɔ lɛ eko. Te aaafee tɛŋŋ makpoo hegbɛ kpele ni tamɔ nɛkɛ? Mihã hetoo amrɔ nɔŋŋ akɛ, “Masumɔ!”\nBe ni miyɔɔ Gilead Skul lɛ, mita Nyɛminuu Martin Poetzinger masɛi. Nazibii lɛ wa nyɛmi nuu nɛɛ yi waa yɛ amɛyiwalɛ nsarai lɛ amli, shi efi shi shiŋŋ. Sɛɛ mli lɛ, lɛ hu esɔmɔ akɛ Gbɛtsɔɔmɔ Kuu lɛ mli nyo. Be ni wɔyɔɔ Gilead lɛ, bei komɛi lɛ Nyɛminuu Poetzinger hãa mitsɔɔ nibii ni awieɔ lɛ ekomɛi ashishi kɛyaa German mli mihãa lɛ.\nBe ni eshwɛ nyɔji enyɔ kɛ fã ni wɔbaagbe skul lɛ naa lɛ, Nyɛminuu Nathan Knorr hã wɔteŋ mɔ fɛɛ mɔ le he ni ebaayasɔmɔ yɛ. Etswa adafi akɛ mayasɔmɔ yɛ Paraguay. Dani abaaŋmɛ mi gbɛ ni mabote Paraguay lɛ, abi ni mipapa akpɛlɛ nɔ dã, ejaakɛ no mli lɛ, midako kwraa. Mipapa kpɛlɛ nɔ, ni yɛ March 1959 lɛ, aŋmɛ mi gbɛ ni mibote Paraguay. Ahã mi kɛ maŋsɛɛ sɔɔlɔ ni fata mihe lɛ yahi maŋsɛɛ sɔɔlɔi ashĩa ni yɔɔ Asunción lɛ.\nNo sɛɛ etsɛɛɛ tsɔ ni mikɛ maŋsɛɛ sɔɔlɔ ko ni tee Gilead Skul lɛ klas ni ji 30 nɔ lɛ kpe. Atsɛɔ nyɛmi nuu nɛɛ Walter Bright. Be ko sɛɛ lɛ, wɔbote gbalashihilɛ mli ni wɔfee ekome kɛkpee naagbai ni wɔkɛkpe yɛ shihilɛ mli lɛ anaa. Be fɛɛ be ni wɔkɛ naagba ko baakpe lɛ, wɔkaneɔ Yehowa shiwoo ni yɔɔ Yesaia 41:10 lɛ. Jɛmɛ kɛɔ akɛ: “Kaashe gbeyei, ejaakɛ mikɛ bo yɛ. Kaaye otsui, ejaakɛ miji o-Nyɔŋmɔ lɛ, mawaje bo.” Ŋmalɛ nɛɛ mli wiemɔi lɛ hã wɔná nɔmimaa akɛ, kɛ́ wɔtee nɔ wɔye Nyɔŋmɔ anɔkwa ni wɔhã Maŋtsɛyeli lɛ he hia wɔ fe nɔ fɛɛ nɔ lɛ, ehãŋ wɔnine anyɛ shi.\nSɛɛ mli lɛ, ahã wɔyasɔmɔ yɛ he ko ni bɛŋkɛ husu ni kã Paraguay kɛ Brazil teŋ lɛ. Osɔfoi ni yɔɔ he ni wɔtee nɛɛ wo oblahii kɛ oblayei lɛ ayiŋ ni amɛfɔ̃ tɛi amɛtswia maŋsɛɛ sɔɔlɔi ashĩa ni ahã wɔyahi lɛ. Enɛ bafee naagba waa ejaakɛ tsũ lɛ diɛŋtsɛ lɛ, ebɛ hewalɛ. Kɛkɛ ni be ko lɛ, Walter kɛ polisifonyonukpa lɛ bɔi Biblia lɛ kasemɔ. Nuu nɛɛ hã polisifoi babu wɔshĩa lɛ he otsi kome, ni mɛi ni waa wɔ yi lɛ kpa wɔ yiwaa. No sɛɛ etsɛɛɛ lɛ, ahã wɔfã kɛje he ni wɔyɔɔ lɛ ni wɔyahi tsũ kroko ni hi fe nɔ ni wɔfã kɛje mli lɛ mli. Tsũ nɛɛ yɛ husu lɛ sɛɛ nɔŋŋ yɛ Brazil. Enɛ ye ebua waa, ejaakɛ wɔnyɛ wɔfee kpeei yɛ Brazil kɛ Paraguay fɛɛ. Be ni wɔshiɔ shikpɔŋkuku nɛɛ mli lɛ, aná asafoi bibii enyɔ yɛ jɛmɛ.\nMi kɛ miwu, Walter, be ni wɔsɔmɔɔ akɛ maŋsɛɛ sɔɔlɔi yɛ Asunción, yɛ Paraguay lɛ\nYEHOWA KÃ HE EEYE EEBUA MI\nDatrɛfoi ni kwɛɔ mi lɛ kɛɛ mi akɛ minyɛŋ mafɔ. No hewɔ lɛ, yɛ afi 1962 be ni akɛɛ mi akɛ mihiɛ hɔ lɛ, wɔhiɛ fee wɔ yaa! Sɛɛ mli lɛ, wɔyahi he ko ni bɛŋkɛ Walter weku lɛ yɛ Hollywood, yɛ Florida. Mi kɛ Walter fɛɛ kɛ gbɛgbamɔ nitsumɔ lɛ fɔ̃ shi afii fioo yɛ weku sɔ̃i ni ebajwere wɔnɔ lɛ ahewɔ. Kɛ̃lɛ, wɔtee nɔ wɔkɛ Maŋtsɛyeli lɛ ye klɛŋklɛŋ gbɛhe yɛ wɔshihilɛ mli.—Mat. 6:33.\nBe ni wɔfã kɛba Florida yɛ November 1962 lɛ, wɔyɔse akɛ mɛi ni yɔɔ jɛmɛ lɛ miihi ni amɛbaana blɔfomɛi kɛ mɛi diji ni amɛfee ekome. Enɛ hewɔ lɛ, nyɛmimɛi blɔfomɛi lɛ kɛ mɛi diji lɛ efeee ekome kɛfeee asafoŋ kpeei, ni esoro hei ni blɔfomɛi lɛ shiɛɔ yɛ kɛ hei ni mɛi diji lɛ hu shiɛɔ yɛ. Enɛ hã wɔnaa kpɛ wɔhe waa. Shi Yehowa ejieee nii amli, no hewɔ lɛ, etsɛɛɛ tsɔ ni blɔfomɛi lɛ kɛ mɛi diji lɛ fee ekome kɛfee nɔ fɛɛ nɔ. Yehowa jɔɔ gbɛjianɔtoo nɛɛ nɔ, ni ŋmɛnɛ lɛ, atse asafoi pii yɛ Florida.\nDɔlɛ sane ji akɛ, miwu Walter baná kansa yɛ e-aŋsɔ lɛ mli, ni yɛ afi 2015 lɛ, egbo. Wɔkɛ miishɛɛ hi shi akɛ wu kɛ ŋa afii 55, ni eji wu kpakpa ni sumɔ Yehowa, ni eye ebua nyɛmimɛi babaoo. Miikpa gbi ni abaatee lɛ shi ni mana lɛ ekoŋŋ akɛ mɔ ni yɔɔ gbɔmɔtsoŋ hewalɛ kpakpa lɛ gbɛ.—Bɔf. 24:15.\nEŋɔɔ minaa waa akɛ minyɛ mihi be fɛɛ sɔɔmɔ lɛ mli nɔ ni fe afii 40. Be fɛɛ sɔɔmɔ lɛ ehã miná miishɛɛ kɛ jɔɔmɔi babaoo. Akɛ nɔkwɛmɔnɔ lɛ, mikɛ Walter ye wɔbua wɔ-Biblia mli nikaselɔi 136 ni abaptisi amɛ. Eyɛ mli akɛ wɔkɛ naagbai kpe moŋ, shi wɔhãaa nomɛi ahã wɔkpa wɔ-Nyɔŋmɔ ni yeɔ anɔkwa lɛ sɔɔmɔ. Moŋ lɛ, wɔtee nɔ wɔkɛ wɔhiɛ fɔ̃ Yehowa nɔ akɛ yɛ lɛ diɛŋtsɛ ebe ni sa mli lɛ, lɛ diɛŋtsɛ ebaatsɔ gbɛ ni sa nɔ etsu saji ahe nii, ni enɛ hã wekukpaa ni yɔɔ wɔ kɛ lɛ teŋ lɛ mli tee nɔ ewa. Ni be ko bɛ ni ehã wɔnine nyɛ shi!—2 Tim. 4:16, 17.\nMihiɛ tseɔ Walter waa, shi gbɛgbamɔ nitsumɔ lɛ yeɔ ebuaa mi kɛkpeɔ naa. Mina akɛ, kɛ́ mitsɔɔ mɛi nii, titri lɛ, mihã amɛna akɛ wɔsɛɛ lɛ abaatee gbohii ashi lɛ, ehãa mitsui nyɔɔ mimli waa. Anɔkwa, minyɛŋ makane nibii abɔ ni Yehowa efee ehã mi lɛ, lɛɛlɛŋ, ehãko minine anyɛ shi. Tamɔ bɔ ni ewo shi lɛ, eye ebua mi, ewaje mi, ni ekɛ ‘ejalɛ ninejurɔ lɛ’ ehiɛ mimli kpɛŋŋ.—Yes. 41:10.\nNɔ Hewɔ Ni Ehe Miihia Ni Abaptisi Kristofoi Fɛɛ\nFɔlɔi, Ani Nyɛmiiye Nyɛmiibua Nyɛbii Lɛ Ni Amɛshɛ Baptisimɔ He?\nSANEBIMƆI NI JƐ KANELƆI ADƐŊ Sanebimɔi Ni Jɛ Kanelɔi Adɛŋ\nGbɔfeemɔ Hãa Mɔ Náa Miishɛɛ, Ni Ehe Miihia Waa!\nWALA SHIHILƐ HE SANE Yehowa Hãko Minine Anyɛ Shi!\nTsɔsemɔ Hãa Wɔnaa Akɛ Nyɔŋmɔ Sumɔɔ Wɔ\n‘Bo Tsɔsemɔ Toi Koni Ohiɛ Akã Shi’\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ March 2018\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ March 2018\nBUU-MƆƆ—NIKASEMƆ NƆ March 2018\nKɛ́ Otsu Nɔ Fɛɛ Nɔ Ni Yehowa Kɛbaawo Odɛŋ Lɛ, Ebaajɔɔ Bo\nNyɔŋmɔ Jie Mlihilɛ Kpo Etsɔɔ Wɔ Yɛ Gbɛi Srɔtoi Anɔ


Ná Hemɔkɛyeli Ni Obo Nyɔŋmɔ Toi Tamɔ Noa, Daniel, Kɛ Hiob | Nikasemɔ\nKANEMƆ YƐ Afrikaans Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumuii Awiemɔ Costa Rica Mumuii Awiemɔ Croatia Cuban Sign Language Czech Czech Mumuii Awiemɔ Damara Dangme Denmark Digor Douala Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Low German Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal (Portugal) Portugal Mumuii Awiemɔ Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Venezuela Mumuii Awiemɔ Vietnam Waray-Waray Wolaita Xhosa Yoruba Zambia Mumuii Awiemɔ Zande Zapotec (Isthmus) Zimbabwe Mumuii Awiemɔ Zulu\n‘Noa, kɛ Daniel, kɛ Hiob lɛ, amɛ diɛŋtsɛ amɛwala pɛ amɛbaanyɛ amɛhere yɛ amɛjalɛ nifeemɔi lɛ ahewɔ.’—EZE. 14:14.\nLALAI: 89, 119\nMƐƐ GBƐI ANƆ OBAABƆ MƆDƐŊ ONÁ HEMƆKƐYELI TAMƆ . . .\n1, 2. (a) Mɛni hewɔ Noa, Daniel, kɛ Hiob shihilɛ he sane lɛ baanyɛ awo wɔ hewalɛ? (b) Nɛgbɛ Ezekiel ŋma wiemɔi ni yɔɔ Ezekiel 14:14 lɛ yɛ, ni mɛɛ be eŋma? No mli lɛ, te nibii yɔɔ tɛŋŋ yɛ Yerusalem?\nANI ooye hela ko? Ani oyɛ shika he naagbai? Ani aawa bo yi, aloo okɛ naagbai krokomɛi miikpe? Ani bei komɛi lɛ, onuɔ he akɛ Yehowa sɔɔmɔ lɛ eŋɔɔɔ? Kɛ́ nakai ni lɛ, nibii ni tee nɔ yɛ Noa, Daniel, kɛ Hiob shihilɛ mli kɛ bɔ ni amɛtsu he nii amɛhã lɛ baanyɛ awo bo hewalɛ. Hii nɛɛ yeee emuu tamɔ wɔ nɔŋŋ, ni naagbai ni amɛkɛkpe lɛ tamɔ naagbai ni wɔ hu wɔkɛkpeɔ lɛ. Amɛwala tete yaje oshara mli shii abɔ. Kɛ̃lɛ, amɛtee nɔ amɛye Nyɔŋmɔ anɔkwa, ni no hewɔ lɛ, ena amɛ akɛ mɛi ni fee nɔkwɛmɔnɔ kpakpa yɛ hemɔkɛyeli kɛ toiboo mli.—Kanemɔ Ezekiel 14:12-14.\n2 Ezekiel ŋma ŋmalɛ ni wɔnikasemɔ lɛ damɔ nɔ lɛ yɛ Babilonia yɛ afi 612 D.Ŋ.B. * (Eze. 1:1; 8:1) No mli lɛ, mɛi ni yɔɔ Yerusalem lɛ ekwa Yehowa jamɔ lɛ. Anɔkwa, eŋma sane nɛɛ sɛɛ etsɛɛɛ ni akpãtã Yerusalem hiɛ yɛ 607 D.Ŋ.B., tamɔ bɔ ni agba afɔ̃ shi lɛ. Mɛi ni yɔɔ Yerusalem lɛ ateŋ mɛi fioo ko pɛ ná hemɔkɛyeli ni amɛbo Nyɔŋmɔ toi tamɔ Noa, Daniel, kɛ Hiob, ni no hewɔ lɛ, amɛyi ná wala. (Eze. 9:1-5) Amɛteŋ mɛi komɛi ji Yeremia, Baruk, Ebed-melek, kɛ Rekabbii lɛ.\n3 Ŋmɛnɛ hu lɛ, mɛi ni Yehowa buɔ amɛ akɛ jalɔi, ni ji mɛi ni tamɔ Noa, Daniel, kɛ Hiob pɛ baaná wala kɛ́ akpãtã jeŋ fɔŋ nɛɛ hiɛ. (Kpo. 7:9, 14) No hewɔ lɛ, nyɛhãa wɔkwɛa nɔ hewɔ ni Yehowa na hii nɛɛ akɛ mɛi ni ja ni fee nɔkwɛmɔnɔ kpakpa lɛ. Wɔbaakwɛ (1) naagbai ni amɛteŋ mɔ fɛɛ mɔ kɛkpe kɛ (2) bɔ ni wɔɔfee wɔná hemɔkɛyeli ni wɔbo Nyɔŋmɔ toi tamɔ amɛ.\nNOA NÁ HEMƆKƐYELI NI EBO NYƆŊMƆ TOI NƆ NI FE AFII 900\n4, 5. Mɛɛ naagbai Noa kɛkpe? Mɛni hewɔ eshifimɔ lɛ sa kadimɔ lɛ?\n4 Mɛɛ naagbai Noa kɛkpe? Be ni shɛɔ Noa nanakaŋsowa Henok beiaŋ lɛ, mɛi ebuuu Nyɔŋmɔ kwraa. Amɛwie “wiemɔi ni wawai” amɛshi Yehowa. (Yuda 14, 15) Mɛi tee nɔ amɛye awui ni amɛfee nibii gbohii babaoo. Anɔkwa, yɛ Noa beiaŋ lɛ, “shikpɔŋ lɛ nɔ eyi obɔ kɛ yiwalɛ.” Ŋwɛibɔfoi fɔji komɛi hu ba shikpɔŋ lɛ nɔ. Amɛŋɔ adesai agbɔmɔtsei ni amɛkɛ yei bote gbalashihilɛ mli. Bii ni amɛfɔ lɛ ayitseiaŋ wala ni amɛye awui waa. (1 Mo. 6:2-4, 11, 12) Shi esoro Noa kwraa yɛ eyinɔbii lɛ ateŋ. Biblia lɛ kɛɔ akɛ, “Noa hiɛ ba nyam yɛ Yehowa hiɛ. . . . Ehi shi akɛ mɔ ni sane ko bɛ ehe yɛ eyinɔbii lɛ ateŋ. Noa kɛ anɔkwa Nyɔŋmɔ lɛ nyiɛ.”—1 Mo. 6:8, 9.\n5 Mɛni wiemɔi nɛɛ tsɔɔ wɔ yɛ Noa he? Klɛŋklɛŋ lɛ, amɛtsɔɔ wɔ akɛ, Noa kɛ Nyɔŋmɔ enyiɛɛɛ yɛ nakai jeŋ fɔŋ lɛ mli afii 70 loo 80 ko pɛ kɛkɛ, shi moŋ ekɛ lɛ nyiɛ nɔ ni miihe ashɛ afii 600 sɔŋŋ dani Nu Afua lɛ ba! (1 Mo. 7:11) Nɔ ni ji enyɔ lɛ, amɛtsɔɔ wɔ akɛ, enáaa Nyɔŋmɔ webii asafo ko ni baaye abua lɛ ni amɛwo lɛ hewalɛ, tamɔ bɔ ni wɔyɔɔ asafoi ŋmɛnɛ lɛ. Eeenyɛ efee po akɛ, enyɛmimɛi hii kɛ yei lɛ wooo lɛ hewalɛ ni esɔmɔ Yehowa. *\n6. Mɛni Noa fee ni hãa wɔnaa akɛ efee ekãa waa?\n6 Noa na akɛ ehe miihia ni efee babaoo fe ni eeehi shi akɛ jalɔ kɛkɛ. No hewɔ lɛ, efee ekãa ni egba mɛi krokomɛi hemɔkɛyeli ni eyɔɔ yɛ Yehowa mli lɛ he sane. Biblia lɛ tsɛɔ lɛ “jalɛ shiɛlɔ.” (2 Pet. 2:5) Bɔfo Paulo wie yɛ Noa he akɛ, “Etsɔ ehemɔkɛyeli lɛ nɔ ebu je lɛ fɔ.” (Heb. 11:7) Kɛ́ Noa shiɛ lɛ, belɛ ekã shi faŋŋ akɛ, mɛi ŋmɔ lɛ ni amɛte shi amɛwo lɛ. Ekolɛ amɛka po akɛ amɛbaapila lɛ. Shi Noa ‘sheee gbɔmɛi gbeyei.’ (Abɛi 29:25) Yehowa dro lɛ ekãa, tamɔ bɔ ni efeɔ ehãa etsuji anɔkwafoi fɛɛ lɛ.\n7. Be ni Noa kpɛɔ adeka lɛ, mɛɛ naagbai ekɛkpe?\n7 Be ni Noa eye Nyɔŋmɔ anɔkwa nɔ ni fe afii 500 lɛ, Yehowa kɛɛ lɛ akɛ ekpɛ adeka koni akɛhere adesai kɛ kooloi ayiwala. (1 Mo. 5:32; 6:14) Ekã shi faŋŋ akɛ, Noa na akɛ adeka lɛ kpɛɛ efeŋ mlɛo kwraa, ni eyɔse hu akɛ, mɛi baaye ehe fɛo waa ni amɛbaate shi amɛwo lɛ fe bɔ ni amɛfeɔ momo lɛ po. Fɛɛ sɛɛ lɛ, ená hemɔkɛyeli ni ebo Yehowa toi. ‘Bɔ ni Nyɔŋmɔ fã lɛ lɛ, nakai pɛpɛɛpɛ efee.’—1 Mo. 6:22.\n8. Mɛni tsɔɔ akɛ Noa kɛ ehiɛ fɔ̃ Yehowa nɔ akɛ ebaakwɛ lɛ kɛ eweku lɛ?\n8 Naagba kroko ni Noa kɛkpe ji bɔ ni ebaafee ekwɛ eŋa kɛ ebii lɛ. Dani Nu Afua lɛ baaba lɛ, mɛi gboɔ deŋme waa dani shikpɔŋ lɛ baa nii ehãa amɛ, ni Noa hu gbo deŋme nakai nɔŋŋ. (1 Mo. 5:28, 29) Kɛ̃lɛ, eyeee etsui tuutu yɛ bɔ ni ebaafee ekwɛ eweku lɛ he. Moŋ lɛ, ehã Nyɔŋmɔ sɔɔmɔ lɛ fee nɔ ni he hiaa lɛ fe fɛɛ. Eeenyɛ efee akɛ, adeka lɛ kpɛɛ lɛ he afii 40 loo 50, shi yɛ be nɛɛ mli fɛɛ lɛ, Noa tee nɔ eye Yehowa anɔkwa. Yɛ Nu Afua lɛ sɛɛ lɛ, Noa tee nɔ ehi shi afii 350, ni eye Nyɔŋmɔ anɔkwa kɛyashi egbo. (1 Mo. 9:28) Ekã shi faŋŋ akɛ, Noa fee hemɔkɛyeli kɛ toiboo he nɔkwɛmɔnɔ kpakpa!\n9, 10. (a) Te wɔɔfee tɛŋŋ wɔná hemɔkɛyeli ni wɔbo Nyɔŋmɔ toi tamɔ Noa? (b) Kɛ́ otswa ofai shi akɛ obaabo Nyɔŋmɔ mlai lɛ atoi lɛ, mɛni lɛ hu ebaafee ehã bo?\n9 Te wɔɔfee tɛŋŋ wɔná hemɔkɛyeli ni wɔbo Nyɔŋmɔ toi tamɔ Noa? Wɔbaanyɛ wɔfee nakai kɛ́ wɔhã mɛi le akɛ gbɛtsɔɔmɔi ni Nyɔŋmɔ kɛhã yɛ nɔ ni ja kɛ nɔ ni ejaaa he lɛ hi, wɔhã ana akɛ wɔfataaa Satan je lɛ he, ni wɔtee nɔ wɔhã Yehowa sɔɔmɔ lɛ he hia wɔ fe nibii krokomɛi fɛɛ. (Mat. 6:33; Yoh. 15:19) Ekã shi faŋŋ akɛ, je lɛ náŋ wɔhe miishɛɛ kɛji wɔfee nibii nɛɛ. Amrɔ nɛɛ po lɛ, yɛ maji komɛi anɔ lɛ, mɛi wieɔ amɛshiɔ wɔ yɛ adafitswaa woji amli kɛ hei krokomɛi akɛni wɔtswa wɔfai shi akɛ wɔbaabo Nyɔŋmɔ mlai ni kɔɔ gbalashihilɛ kɛ bɔlɛnamɔ he lɛ atoi hewɔ. (Kanemɔ Maleaki 3:17, 18.) Shi tamɔ bɔ ni Noa fee lɛ, wɔsheɔ Yehowa gbeyei, shi jeee gbɔmɛi. Wɔle akɛ lɛ pɛ ji mɔ ni baanyɛ ahã wɔ naanɔ wala.—Luka 12:4, 5.\n10 Bi ohe akɛ: ‘Ani maya nɔ mafee nɔ ni ja yɛ Nyɔŋmɔ hiɛ kɛ́ mɛi ye mihe fɛo loo amɛwie amɛshi mi po? Ani miheɔ miyeɔ akɛ Yehowa baanyɛ akwɛ mi kɛ miweku lɛ kɛ́ nibii amli wa po?’ Kɛ́ okɛ ohiɛ fɔ̃ Yehowa nɔ ni obo lɛ toi tamɔ Noa fee lɛ, obaanyɛ oná nɔmimaa akɛ Yehowa baakwɛ bo.—Fip. 4:6, 7.\nDANIEL NÁ HEMƆKƐYELI NI EBO NYƆŊMƆ TOI YƐ BABILON\n11. Mɛɛ naagbai ni naa wa Daniel kɛ enanemɛi etɛ lɛ kɛkpe yɛ Babilon? (Kwɛmɔ mfoniri ni yɔɔ nikasemɔ lɛ shishijee lɛ.)\n11 Mɛɛ naagbai Daniel kɛkpe? Aŋɔ Daniel nom kɛtee Babilon. Nakai beiaŋ lɛ, amagajamɔ kɛ ŋkunyaayeli ehe shi waa yɛ Babilon. Agbɛnɛ hu, Babilonbii lɛ ebuuu Yudafoi lɛ, ni amɛye Yudafoi lɛ kɛ Yehowa, ni ji Yudafoi lɛ a-Nyɔŋmɔ lɛ, he fɛo. (Lala 137:1, 3) Enɛ dɔ Daniel kɛ Yudafoi anɔkwafoi krokomɛi lɛ waa. Kɛfata he lɛ, akɛni atsɔse Daniel kɛ enanemɛi etɛ lɛ, ni ji Hanania, Mishael, kɛ Azaria koni amɛsɔmɔ maŋtsɛ lɛ hewɔ lɛ, gbɔmɛi gbala amɛjwɛŋmɔ kɛtee amɛnɔ. Ahã amɛ maŋtsɛ lɛ niyenii lɛ eko akɛ amɛye. Shi niyenii ni maŋtsɛ lɛ yeɔ lɛ ekomɛi yɛ ni Yehowa ekɛɛ ewebii lɛ akɛ amɛkaye. No hewɔ lɛ, Daniel ‘kɛ maŋtsɛ lɛ niyenii srɔtoi lɛ eko, loo wain ni enuɔ lɛ eko buleee ehe.’—Dan. 1:5-8, 14-17.\n12. (a) Mɛɛ sui kpakpai Daniel jie lɛ kpo? (b) Te Yehowa na Daniel ehã tɛŋŋ?\n12 Eeenyɛ efee akɛ, Daniel kɛ naagba kroko kpe ni kɛ́ akwɛɛɛ jogbaŋŋ lɛ, ebaafee tamɔ nɔ ni ejeee naagba. Akɛni ebɔɔ mɔdɛŋ waa hewɔ lɛ, maŋtsɛ lɛ hã lɛ hegbɛi ni nɔ kwɔlɔ. (Dan. 1:19, 20) Shi enɛ hãaa ewó ehe nɔ loo esusu akɛ esane ja be fɛɛ be. Moŋ lɛ, eba ehe shi ni eyeee etsui naa sane. Ekɛ nibii ni enyɛ etsu lɛ yijiemɔ lɛ fɛɛ hã Yehowa. (Dan. 2:30) Daniel kã he eji oblanyo fioo be ni Yehowa bu lɛ eshi Noa kɛ Hiob nɔ akɛ, lɛ hu jalɔ ji lɛ ni eji mɔ ko ni abaanyɛ akase. Enɛ sa kadimɔ waa. Ani Daniel fee nɔ ko ni hã Nyɔŋmɔ shwa ehe akɛ ewie ehe ekpakpa nakai? Dabi kwraa! Daniel hiɛ ehemɔkɛyeli lɛ mli ni etee nɔ ebo Nyɔŋmɔ toi ewala beiaŋ fɛɛ. Be ni Daniel eye aaafee afii 100 lɛ, Yehowa bɔfo ko kɛɛ lɛ akɛ: “Ao Daniel, nuu ni ashwɛɛɛ ohe kwraa.” Enɛ baahã Daniel tsui anyɔ emli waa.—Dan. 10:11.\n13. Mɛni eeenyɛ efee akɛ no fata yiŋtoi ahewɔ ni Yehowa hã Daniel ná hegbɛ ni nɔ kwɔ lɛ?\n13 Akɛni Yehowa ná Daniel he miishɛɛ waa hewɔ lɛ, awó lɛ maŋ onukpa yɛ Babilonbii lɛ anɔyeli lɛ kɛ Medo-Persiabii lɛ anɔyeli lɛ mli. (Dan. 1:21; 6:1, 2) Eeenyɛ efee akɛ, Yehowa je gbɛ ehã Daniel ná hegbɛ nɛɛ koni eye ebua ewebii lɛ tamɔ bɔ ni Yosef ye ebua amɛ yɛ Ejipt, ni Ester kɛ Mordekai hu ye amɛbua amɛ yɛ Persia lɛ. * (Dan. 2:48) Ekã shi faŋŋ akɛ, be ni Ezekiel kɛ Yudafoi krokomɛi ni aŋɔ amɛ nom lɛ na bɔ ni Yehowa kɛ ehe wo saji amli yɛ nɛkɛ gbɛ nɔ lɛ, amɛtsui nyɔ amɛmli waa.\nYehowa shwɛɛɛ mɛi ni yeɔ lɛ anɔkwa lɛ ahe kwraa (Kwɛmɔ kuku 14, 15)\n14, 15. (a) Mɛni hewɔ wɔbaanyɛ wɔkɛɛ akɛ wɔshihilɛ lɛ tamɔ Daniel nɔ lɛ nɔŋŋ? (b) Mɛni fɔlɔi baanyɛ akase yɛ Daniel fɔlɔi lɛ ahe?\n14 Te wɔɔfee tɛŋŋ wɔná hemɔkɛyeli ni wɔbo Nyɔŋmɔ toi tamɔ Daniel? Jeŋ ni wɔyɔɔ mli ŋmɛnɛ lɛ hu eyi obɔ kɛ jeŋba sha kɛ amale jamɔ. Biblia lɛ kɛɔ akɛ, Babilon Kpeteŋkpele lɛ, ni damɔ shi kɛhã amale jamɔi fɛɛ ni yɔɔ je lɛ mli lɛ, ji “daimonioi ashihilɛhe.” (Kpo. 18:2) Babilon Kpeteŋkpele lɛ ená mɛi babaoo anɔ hewalɛ. Shi wɔ lɛ, esoro wɔ kwraa. Wɔtamɔ gbɔi yɛ je nɛŋ, ni no hewɔ lɛ, mɛi yeɔ wɔhe fɛo. (Mar. 13:13) Belɛ, nyɛhãa wɔtsia wɔbɛŋkɛa Yehowa, wɔ-Nyɔŋmɔ lɛ waa, tamɔ bɔ ni Daniel fee lɛ. Kɛ́ wɔba wɔhe shi, wɔkɛ wɔhiɛ fɔ̃ Yehowa nɔ, ni wɔbo lɛ toi lɛ, wɔ hu eshwɛŋ wɔhe kwraa.—Hag. 2:7.\n15 Fɔlɔi, mɛni nyɛbaanyɛ nyɛkase yɛ Daniel fɔlɔi lɛ ahe? Eyɛ mli akɛ be ni Daniel ji gbekɛ fioo lɛ, efɔŋfeemɔ ehe shi waa yɛ Yuda moŋ, shi eda ebatsɔ mɔ ko ni sumɔɔ Nyɔŋmɔ. Enɛ baaa kɛkɛ. Ekã shi faŋŋ akɛ, Daniel fɔlɔi tsɔɔ lɛ Yehowa he nii. (Abɛi 22:6) Gbɛ́i Daniel ni amɛkɛwo lɛ lɛ shishi ji “Mikojolɔ Ji Nyɔŋmɔ,” ni enɛ tsɔɔ akɛ amɛsheɔ Nyɔŋmɔ gbeyei. (Dan. 1:6, shn.) No hewɔ lɛ, fɔlɔi, nyɛkashia nyɛbii lɛ ajeŋ nyɛhãa amɛ. Nyɛtoa nyɛtsui shi ni nyɛtsɔa amɛ Yehowa he nii. (Efe. 6:4) Nyɛtsĩa amɛtã yɛ nyɛsɔlemɔi amli, ni nyɛkɛ amɛ afea ekome kɛsɔlea hu. Kɛ́ nyɛbɔ mɔdɛŋ nyɛdu Biblia mli anɔkwalei nyɛwo nyɛbii lɛ atsuii amli lɛ, Yehowa hu baajɔɔ nyɛ waa.—Lala 37:5.\nHIOB NÁ HEMƆKƐYELI NI EBO NYƆŊMƆ TOI YƐ NINÁMƆ KƐ OHIA FƐƐ MLI\n16, 17. Mɛɛ kaa Hiob kɛkpe be ni eji niiatsɛ lɛ? Mɛɛ kaa Abonsam kɛba Hiob nɔ?\n16 Mɛɛ naagbai Hiob kɛkpe? Hiob shihilɛ tsake kwraa be ni Abonsam ka lɛ lɛ. Dani kaa lɛ baaba lɛ, no mli lɛ, Hiob ji “gbɔmɔ wulu fe Bokãgbɛbii lɛ fɛɛ.” (Hiob 1:3) Eyɛ nii, ehe gbɛ́i, ni mɛi buɔ lɛ waa. (Hiob 29:7-16) Fɛɛ sɛɛ lɛ, Hiob enaaa ehe tsɔ, ni enuuu he akɛ Nyɔŋmɔ he ehiaaa lɛ. Nɔ hewɔ ni wɔwieɔ nakai ji akɛ, Yehowa tsɛ lɛ ‘etsulɔ,’ ni ewie kɛfata he akɛ: “Eji nuu ni ja ni yeɔ anɔkwa; esheɔ Nyɔŋmɔ gbeyei, ni etsiɔ ehe kɛjeɔ nɔ fɔŋ he.”—Hiob 1:8.\n17 Trukaa lɛ, Hiob shihilɛ tsake kwraa. Enibii fɛɛ ahiɛ kpãtã, ni ehao aahu akɛ, ená kulɛ egbo. Wɔle akɛ mɔ ni hã Hiob yaje shihilɛ nɛɛ mli ji Satan. Satan folɔ Hiob naa akɛ nibii ni enáa kɛjɛɔ Nyɔŋmɔ dɛŋ lɛ ahewɔ esɔmɔɔ Nyɔŋmɔ. (Kanemɔ Hiob 1:9, 10.) Yehowa ekuuu ehiɛ efɔ̃ɔɔ naafolɔmɔ nɛɛ ni yɔɔ hiɛdɔɔ waa lɛ nɔ. Ehã Hiob hegbɛ koni etsɔɔ akɛ eji anɔkwafo, ni akɛ suɔmɔ ni eyɔɔ kɛhã lɛ lɛ hewɔ esɔmɔɔ lɛ lɛ, shi jeee nibii ni ebaaná yɛ edɛŋ lɛ ahewɔ.\n18. (a) Mɛni taa otsuiŋ waa yɛ bɔ ni Hiob ye Nyɔŋmɔ anɔkwa lɛ he? (b) Mɛni wɔbaanyɛ wɔkase yɛ Yehowa he yɛ bɔ ni ekɛ Hiob ye ehã lɛ mli?\n18 Satan tutua Hiob shii abɔ, ni ehã Hiob mu sane naa akɛ Nyɔŋmɔ ji mɔ ni tutuaa lɛ lɛ. (Hiob 1:13-21) No sɛɛ lɛ, hii etɛ komɛi ni kɛɛ amɛba ni amɛbashɛje Hiob mii lɛ wie wiemɔi ni naa wawai amɛshi lɛ. Nibii ni amɛwie lɛ fɛɛ tsɔɔ akɛ, amɛsusuɔ akɛ gbɔmɔ gbonyo ji Hiob, ni Nyɔŋmɔ miigbala etoi yɛ no hewɔ. (Hiob 2:11; 22:1, 5-10) Fɛɛ sɛɛ lɛ, Hiob tee nɔ eye Yehowa anɔkwa. Eyɛ mli akɛ Hiob wie nibii komɛi ni esaaa moŋ, shi Yehowa na akɛ shihilɛ mli ni eyaje lɛ hewɔ ewie nakai lɛ. (Hiob 6:1-3) Nyɔŋmɔ diɛŋtsɛ na akɛ, Hiob ehao waa yɛ naagbai kɛ jɛmɔi ni Satan eto eshwie enɔ lɛ ahewɔ, ni kɛ̃lɛ, ekã he eeye Nyɔŋmɔ anɔkwa. Be ni kaa lɛ ba naagbee lɛ, Yehowa hã Hiob ná nibii ni eyɔɔ dani aka lɛ lɛ toi enyɔ, ni ekɛ afii 140 sɔŋŋ fata efii lɛ ahe. (Yak. 5:11) Hiob tee nɔ eye Yehowa anɔkwa yɛ afii nɛɛ fɛɛ amli. Te wɔfeɔ tɛŋŋ wɔleɔ enɛ? Hiob gbele lɛ sɛɛ afii ohai abɔ dani Ezekiel ŋma ŋmalɛ ni nikasemɔ nɛɛ damɔ nɔ lɛ.\n19, 20. (a) Te wɔɔfee tɛŋŋ wɔná hemɔkɛyeli ni wɔbo Nyɔŋmɔ toi tamɔ Hiob? (b) Mɛɛ gbɛ nɔ wɔbaanyɛ wɔkase Nyɔŋmɔ ni wɔjie musuŋtsɔlɛ kpo?\n19 Te wɔɔfee tɛŋŋ wɔná hemɔkɛyeli ni wɔbo Nyɔŋmɔ toi tamɔ Hiob? Ekɔɔɔ he eko shihilɛ mli ni wɔbaayaje lɛ, esa akɛ wɔhã Yehowa afee mɔ ni he hiaa fe fɛɛ yɛ wɔshihilɛ mli, ni wɔjɛ wɔtsuiŋ fɛɛ wɔkɛ wɔhiɛ afɔ̃ enɔ ni wɔbo lɛ toi. Anɔkwa, wɔyɛ yiŋtoi babaoo ahewɔ ni esa akɛ wɔfee nakai, ejaakɛ nibii ni wɔle lɛ pii yɛ ni Hiob leee. Akɛ nɔkwɛmɔnɔ lɛ, wɔle Satan kɛ eŋaatsɔi lɛ ahe saji babaoo. (2 Kor. 2:11) Saji ni yɔɔ Hiob wolo lɛ mli lɛ kɛ Biblia mli saji krokomɛi ahewɔ lɛ, wɔle nɔ hewɔ ni Nyɔŋmɔ ŋmɛɔ gbɛ ni adesai ana amanehulu. Daniel gbalɛ lɛ hu hãa wɔleɔ akɛ, Nyɔŋmɔ Maŋtsɛyeli lɛ baaye je lɛ fɛɛ nɔ, ni Kristo Yesu ji Maŋtsɛyeli nɛɛ nɔ Maŋtsɛ. (Dan. 7:13, 14) Ni wɔle akɛ etsɛŋ, Maŋtsɛyeli nɛɛ baahã adesai anaagbai fɛɛ asɛɛ afo kɛya naanɔ.\n20 Hiob sane lɛ hãa wɔnaa hu akɛ, esa akɛ wɔmusuŋ atsɔ wɔ yɛ wɔnyɛmimɛi Kristofoi ni kɛ naagbai ni naa wala miikpe lɛ ahe. Amɛteŋ mɛi komɛi baanyɛ awie nibii komɛi ni esaaa, tamɔ bɔ ni Hiob fee lɛ. (Jaj. 7:7) Shi yɛ nɔ najiaŋ ni wɔbaaná amɛhe jwɛŋmɔ fɔŋ lɛ, esa akɛ wɔyoo nii sɛɛ ni wɔmusuŋ atsɔ wɔ yɛ amɛ he. Kɛ́ wɔfee nakai lɛ, no baatsɔɔ akɛ wɔmiikase Yehowa, wɔ-Tsɛ ni yɔɔ suɔmɔ ni naa mɔbɔ lɛ.—Lala 103:8.\nYEHOWA ‘BAAHÃ OHE AWA’\n21. Mɛɛ gbɛ nɔ wiemɔi ni yɔɔ 1 Petro 5:10 lɛ kaiɔ wɔ nibii ni tee nɔ yɛ Noa, Daniel, kɛ Hiob shihilɛ mli?\n21 Eyɛ mli akɛ Noa, Daniel, kɛ Hiob hi shi yɛ yinɔi srɔtoi amli ni esoro naagbai ni amɛteŋ mɔ fɛɛ mɔ kɛkpe moŋ, shi amɛfi shi ni amɛye Yehowa anɔkwa. Bɔ ni nibii tee lɛ ehã yɛ amɛshihilɛ mli lɛ kaiɔ wɔ sane ko ni bɔfo Petro wie lɛ, akɛ: “Be ni nyɛna amanehulu fioo sɛɛ lɛ, dromɔ fɛɛ Nyɔŋmɔ lɛ diɛŋtsɛ . . . baagbe nyɛtsɔsemɔ lɛ naa. Ebaahã nyɛhe awa, ebaawaje nyɛ, ebaahã nyɛnaji amɔmɔ shi jogbaŋŋ.”—1 Pet. 5:10.\n22 Wiemɔi ni yɔɔ 1 Petro 5:10 lɛ kɔɔ Nyɔŋmɔ tsuji ni yɔɔ ŋmɛnɛ lɛ hu ahe. Yehowa ewo wɔ shi akɛ ebaahã wɔná hewalɛ kɛfi shi shiŋŋ. Wɔ fɛɛ wɔmiisumɔ ni Yehowa awaje wɔ koni wɔya nɔ wɔye lɛ anɔkwa, ni enɛ hewɔ wɔmiisumɔ ni wɔná hemɔkɛyeli ni wɔbo Nyɔŋmɔ toi tamɔ Noa, Daniel, kɛ Hiob lɛ. Yɛ nikasemɔ ni nyiɛ sɛɛ lɛ mli lɛ, wɔbaana akɛ nɔ titri ni hã hii nɛɛ nyɛ amɛye anɔkwa ji akɛ, amɛle Yehowa jogbaŋŋ. Anɔkwa, amɛnu nibii fɛɛ ni Yehowa kpaa gbɛ yɛ amɛdɛŋ lɛ shishi. (Abɛi 28:5) Wɔ hu wɔbaanyɛ wɔfee nakai.\n^ kk. 2 Aŋɔ Ezekiel nom yɛ afi 617 D.Ŋ.B. Eŋma Ezekiel 8:1–19:14 lɛ be ni aŋɔ lɛ nom lɛ sɛɛ, yɛ “afi ni ji ekpaa lɛ mli,” ni tsɔɔ akɛ eŋma yɛ afi 612 D.Ŋ.B.\n^ kk. 5 Noa papa Lamek he Nyɔŋmɔ nɔ eye, shi egbo aaafee afii enumɔ dani Nu Afua lɛ ba. Kɛ́ Noa mami kɛ enyɛmimɛi hii kɛ yei lɛ yɛ wala mli be ni Nu Afua lɛ ba lɛ, belɛ amɛyi náaa wala.\n^ kk. 13 Eeenyɛ efee akɛ, Yehowa hã Daniel nanemɛi etɛ lɛ ná hegbɛi yɛ Babilon koni amɛ hu amɛye amɛbua ewebii lɛ.—Dan. 2:49.


Bɔ ni Obaafee Ona Woji kɛ Nibii yɛ Mumuii Awiemɔ Mli | JW.ORG Yelikɛbuamɔ\nMumuii awiemɔ nibii lɛ ateŋ babaoo ji nɔ ni afee lɛ vidio. Atsɔɔ jw.org wɛbsaiti lɛ ni efã ko ni ji shishijee lɛ shishi lɛ fata he lɛ kɛtee mumuii awiemɔi komɛi amli. Amrɔ nɛɛ, atsɔko wɛbsaiti lɛ shishi kɛyako mumuii awiemɔi komɛi amli, shi ayɛ woji, magazin kɛ nibii krokomɛi ni afee lɛ vidio; akɛwo fã ni ji WOJI KƐ NIBII lɛ.\nOkɛ gbɛtsɔɔmɔi ni nyiɛ sɛɛ nɛɛ ateŋ ekome atsu nii kɛna bɔ ni obaafee ona woji kɛ nibii yɛ mumuii awiemɔ mli:\nHalamɔ mumuii awiemɔ ko\nYaa fã ni ji WOJI KƐ NIBII lɛ\nOkɛ JW Library Sign Language app lɛ atsu nii\nGbɛ 1: Klikimɔ Halamɔ Wiemɔ okadi lɛ yɛ jw.org wɛbsaiti ninejurɔ ŋwɛigbɛ.\nKlikimɔ he ni aŋma Hã Mana Mumuii Awiemɔ Nibii Pɛ lɛ koni ona mumuii awiemɔi lɛ pɛ.\nKɛ́ oosumɔ lɛ, taipimɔ mumuii awiemɔ ni otaoɔ lɛ yɛ gbɛ ni kã fã ni ji WIEMƆ lɛ shishi. Wiemɔi fioo ni je gbɛ́i ni otaipi lɛ ji nɔ ni obaana.\nGbɛ 2: Kɛ́ oyɛ jw.org lɛ fã ni ji shishijee lɛ, kwɛmɔ kɛmiiya shishigbɛ koni okliki “Kwɛmɔ Mumuii Awiemɔ Vidioi” lɛ. Halamɔ mumuii awiemɔ ni obaana lɛ ateŋ nɔ ni osumɔɔ.\nKɛ́ atsɔɔ jw.org lɛ shishi yɛ mumuii awiemɔ ni ohala lɛ mli lɛ, nakai mumuii awiemɔ lɛ baatsɔ osaiti lɛ wiemɔ.\nKɛ́ ona mumuii awiemɔ wɛbsaiti lɛ, ewaaa kwraa akɛ obaana, ejaakɛ afee okadii ni baahã ona nɔ ni niŋmai lɛ eko fɛɛ eko damɔ shi kɛhã. Okadii lɛ eko fɛɛ eko damɔ shi kɛhã saiti lɛ fã ko.\nKɛ́ otee fã ni ji WOJI KƐ NIBII lɛ, niŋmai lɛ ekomɛi yɛ srɔto yɛ wiemɔi ni jeee mumuii awiemɔ lɛ anɔ lɛ ahe. Ákɛ nɔkwɛmɔnɔ lɛ, kɛ́ otee Ghana Mumuii Awiemɔ wɛbsaiti lɛ nɔ yɛ jw.org lɛ, he ni obaana SONGS yɛ lɛ, kɛ́ otee Blɔfo wɛbsaiti lɛ, akɛ MUSIC etsu nii yɛ jɛmɛ.\nKlikimɔ nibii ni obaana yɛ fã ni ji WOJI KƐ NIBII lɛ kɛkwɛ akɛ obaana nɔ ni otaoɔ lɛ lo. Obaanyɛ okwɛ vidioi lɛ eko yɛ saiti lɛ nɔ aloo oŋɔ eko.\nKlikimɔ WOJI KƐ NIBII > NIBII NI AKƐWO NƆ.\nHalamɔ mumuii awiemɔ ni otaoɔ lɛ yɛ he ni aŋma MIITAO lɛ yɛ lɛ. Akɛni wiemɔi ohai abɔ yɔɔ jɛmɛ hewɔ lɛ, kɛ́ okliki jɛmɛ lɛ, jee shishi ni otaipi wiemɔ ni otaoɔ lɛ yɛ jɛmɛ. Wiemɔi fioo ni kɛ gbɛ́i ni otaipiɔ lɛ yeɔ egbɔ lɛ pɛ obaana.\nKɛ́ woji kɛ nibii fioo ko pɛ yɔɔ mumuii awiemɔ ni ohala lɛ mli lɛ, obaana fɛɛ yɛ fã ni ji NIBII NI AKƐWO NƆ lɛ. Kɛ̃lɛ, yɛ mumuii awiemɔi ni yɔɔ woji kɛ nibii pii lɛ agbɛfaŋ lɛ, woji kɛ nibii lɛ fioo pɛ obaana yɛ fã ni ji NIBII NI AKƐWO NƆ lɛ. Klikimɔ woji kɛ nibii henɔi ni yɔɔ NIBII NI AKƐWO NƆ lɛ shishi (akɛ nɔkwɛmɔnɔ lɛ, BIBLIA, MAGAZIN, WOJI KƐ WOJI BIBII) koni ona mumuii nibii ahenɔi ni yɔɔ jɛmɛ.\nJW Library Sign Language app lɛ kɛnitsumɔ yeɔ ebuaa waa kɛ́:\nofɔɔ mumuii awiemɔ vidioi ajiemɔ.\nole akɛ obaaná vidioi ni obaaŋɔ oto omobail foŋ kɛ ehenɔi lɛ anɔ lɛ he sɛɛ be ni oyako intanɛt lɛ nɔ.\nakɛbaaŋɔ mumui awiemɔ nibii pɛ.\nKɛhã enɛ he saji krokomɛi lɛ, yaa JW Library Sign Language lɛ kɛhã yelikɛbuamɔ.


Asaa Amɛ Ato Koni Amɛshiɛ yɛ Yiwaa Fɛɛ Sɛɛ | Yesu Wala Shihilɛ\nYESU TSƆSE BƆFOI LƐ NI ETSU AMƐ\nBe ni Yesu tsu ebɔfoi lɛ enyɔnyɔɔnyɔ akɛ amɛyashiɛ lɛ, ekɛ gbɛtsɔɔmɔi ni nɔ bɛ hã amɛ yɛ bɔ ni esa akɛ amɛtsu shiɛmɔ nitsumɔ lɛ amɛhã lɛ he. Kɛ̃lɛ, jeee no pɛ kɛkɛ efee. Ejɛ mlihilɛ mli ebɔ amɛ kɔkɔ yɛ shiteekɛwolɔi ahe akɛ: “Naa! miitsu nyɛ akɛ gwantɛŋi yɛ klaji ateŋ . . . Nyɛhiɛ ahia nyɛhe nɔ yɛ gbɔmɛi ahewɔ, ejaakɛ amɛbaaŋɔ nyɛ amɛhã kojolɔi, ni amɛkɛ kpelebii baayi nyɛ yɛ amɛkpeehei lɛ. Ni akɛ nyɛ baaya amralofoi kɛ maŋtsɛmɛi ahiɛ yɛ mihewɔ.”—Mateo 10:16-18.\nYɛ anɔkwale mli lɛ, Yesu sɛɛnyiɛlɔi lɛ baanyɛ amɛkɛ yiwaa ni naa wa akpe moŋ, shi ewo amɛ shi akɛ: “Kɛ́ amɛŋɔ nyɛ amɛhã lɛ, nyɛkafea yeyeeye yɛ bɔ ni aloo nɔ ni nyɛbaawie lɛ he, ejaakɛ abaaŋɔ nɔ ni nyɛbaawie lɛ ahã nyɛ yɛ nakai ŋmɛlɛtswaa lɛ nɔ nɔŋŋ; ejaakɛ jeee nyɛ kɛkɛ nyɛwieɔ lɛ, shi moŋ nyɛ-Tsɛ lɛ mumɔ lɛ ni tsɔɔ nyɛnɔ ewieɔ lɛ.” Yesu kɛfata he akɛ: “Nyɛmi nuu baaŋɔ nyɛmi nuu ehã gbele, ni tsɛ baaŋɔ ebi ehã, ni bii baate shi awo fɔlɔi ni amɛbaahã agbe amɛ. Ni mɛi fɛɛ baanyɛ nyɛ yɛ migbɛ́i lɛ hewɔ, shi mɔ ni efi shi kɛyawula shi lɛ, abaahere eyiwala.”—Mateo 10:19-22.\nAkɛni shiɛmɔ nitsumɔ lɛ he miihia waa hewɔ lɛ, Yesu hã esɛɛnyiɛlɔi lɛ na akɛ esa akɛ amɛhiɛ akã shi, koni amɛnyɛ amɛya nɔ amɛtsu nitsumɔ nɛɛ. Ekɛɛ akɛ: “Kɛ́ amɛwa nyɛ yi yɛ maŋ kome mli lɛ, nyɛjoa foi kɛyaa ekroko mli; ejaakɛ lɛɛlɛŋ, miikɛɛ nyɛ akɛ, nyɛgbeŋ Israel maji lɛ fɛɛ naa kɛyashi gbɔmɔ Bi lɛ baaba.”—Mateo 10:23.\nMɛɛ gbɛtsɔɔmɔi, kɔkɔbɔi, kɛ hewalɛwoo ni nɔ bɛ po Yesu kɛhã ebɔfoi 12 lɛ nɛkɛ! Shi obaana akɛ, wiemɔi nɛɛ kɔɔ mɛi ni baaná shiɛmɔ nitsumɔ lɛ mli gbɛfaŋnɔ yɛ Yesu gbele kɛ eshitee lɛ sɛɛ lɛ hu ahe. Nɔ ni tsɔɔ nakai ji wiemɔ ni ewie akɛ “mɛi fɛɛ baanyɛ” ekaselɔi lɛ, shi jeee mɛi ni atsu bɔfoi lɛ akɛ amɛyashiɛ amɛhã lɛ kɛkɛ lɛ. Kɛfata he lɛ, amaniɛbɔɔ ko bɛ ni tsɔɔ akɛ akɛ bɔfoi lɛ tee amralofoi kɛ maŋtsɛmɛi ahiɛ yɛ be kukuoo ni amɛkɛshiɛ yɛ Galilea lɛ mli, asaŋ amɛwekumɛi hu eŋɔɔɔ amɛ amɛhãaa ni agbe amɛ.\nEyɛ faŋŋ akɛ, be ni Yesu kɛɔ bɔfoi lɛ nibii nɛɛ, no mli lɛ nibii ni baaya nɔ wɔsɛɛ lɛ ji nɔ ni yɔɔ ejwɛŋmɔ mli. Susumɔ wiemɔ ni ewie akɛ ekaselɔi lɛ egbeŋ shiɛmɔ nitsumɔ lɛ naa “kɛyashi gbɔmɔ Bi lɛ baaba” lɛ he okwɛ. Yesu miitsɔɔ akɛ, ekaselɔi lɛ egbeŋ Nyɔŋmɔ Maŋtsɛyeli lɛ he sane lɛ shiɛmɔ naa dani Maŋtsɛ Yesu Kristo ní awo ehiɛ nyam lɛ baaba akɛ kojolɔ ni Nyɔŋmɔ ehala.\nKɛ́ bɔfoi lɛ kɛ shiteekɛwoo kpe be ni amɛtsuɔ shiɛmɔ nitsumɔ lɛ, esaaa akɛ efeɔ amɛ naakpɛɛ, ejaakɛ Yesu kɛɛ: “Kaselɔ efeee etsɔɔlɔ, asaŋ nyɔŋ efeee enuŋtsɔ.” Nɔ ni Yesu tsɔɔ lɛ yɛ faŋŋ. Afee lɛ niseniianii ni awa lɛ yi yɛ Nyɔŋmɔ Maŋtsɛyeli lɛ ni eshiɛ lɛ hewɔ, ni nakai nɔŋŋ abaafee amɛ hu. Kɛ̃lɛ, Yesu kɛɛ amɛ akɛ: “Nyɛkashea mɛi ni gbeɔ gbɔmɔtso lɛ shi amɛnyɛŋ susuma lɛ amɛgbe lɛ gbeyei; moŋ lɛ, nyɛshea mɔ ni baanyɛ akpãtã susuma lɛ kɛ gbɔmɔtso lɛ fɛɛ hiɛ yɛ Gehena lɛ gbeyei.”—Mateo 10:24, 28.\nYesu fee nɔkwɛmɔnɔ yɛ enɛ mli. Ekɛ ekãa fĩ shi aahu kɛtee gbele mli, moŋ fe nɔ ni eeekwa Yehowa, mɔ ni yɔɔ hewalɛ fe fɛɛ lɛ. Nyɔŋmɔ Ofe lɛ ji mɔ ni baanyɛ akpãtã mɔ ko “susuma” (ni ji gbɛkpamɔ akɛ mɔ lɛ baahi shi wɔsɛɛ lɛ) hiɛ loo ebaatee lɛ shi ni ená naanɔ wala. Kwɛ bɔ ni enɛ baahã bɔfoi lɛ atsui anyɔ amɛmli ahã!\nYesu kɛ nɔkwɛmɔnɔ ko tsu nii kɛtsɔɔ bɔ ni Nyɔŋmɔ susuɔ esɛɛnyiɛlɔi lɛ ahe. Ewie akɛ: “Ani afilimatai enyɔ lɛ, jeee kapɛlɛ ni shɛɛɛ nɔ ko ahɔ̃ɔ aheɔ? Kɛ̃lɛ, amɛteŋ ekome folo po egbeŋ shikpɔŋ ni nyɛ-Tsɛ lɛ leee. . . . No hewɔ lɛ, nyɛkashea gbeyei; nyɛjara wa fe afilimatai babaoo.”—Mateo 10:29, 31.\nSane ni Yesu kaselɔi lɛ shiɛɔ lɛ baahã shĩai amli bii ateŋ agbala, weku lɛ mli bii lɛ ekomɛi baakpɛlɛ sane lɛ nɔ ni ekomɛi hu ekpɛlɛŋ nɔ. Yesu wie akɛ: “Nyɛkasusua akɛ miba ni mabahã toiŋjɔlɛ aba shikpɔŋ lɛ nɔ.” Hɛɛ, ebiɔ ekãa dani weku ko mli nyo baanyɛ amɔ Biblia mli anɔkwale lɛ mli. Yesu kɛɛ akɛ: “Mɔ fɛɛ mɔ ni dɔɔ tsɛ loo nyɛ he fe mi lɛ esaaa mi; ni mɔ fɛɛ mɔ ni dɔɔ binuu loo biyoo he fe mi lɛ esaaa mi.”—Mateo 10:34, 37.\nKɛ̃lɛ, mɛi komɛi baahere kaselɔi lɛ hiɛmɛɛ. Ewie akɛ: “Mɔ fɛɛ mɔ ni hãa mɛi bibii nɛɛ ateŋ mɔ kome nu ni mli ejɔ kpulu kome pɛ koni enu yɛ kaselɔ ni eji lɛ hewɔ lɛ, lɛɛlɛŋ miikɛɛ nyɛ akɛ, ejuromɔnɔ eŋmɛŋ lɛ kɔkɔɔkɔ.”—Mateo 10:42.\nAkɛni Yesu saa bɔfoi lɛ jogbaŋŋ kɛtsɔ gbɛtsɔɔmɔi, kɔkɔbɔi, kɛ hewalɛwoo ni ekɛhã amɛ lɛ nɔ hewɔ lɛ, amɛyiŋ amɛtee ni “amɛyakpa shikpɔŋkuku lɛ mli fɛɛ, kɛjɛ akrowa kome mli kɛtee akrowa kroko mli, ni amɛjaje sane kpakpa lɛ ni amɛtsa mɛi yɛ he fɛɛ he.”—Luka 9:6.\nMɛɛ kɔkɔbɔi Yesu kɛhã ekaselɔi lɛ?\nMɛɛ gbɛ nɔ ewo amɛ hewalɛ ni eshɛje amɛmii?\nMɛni hewɔ gbɛtsɔɔmɔi ni Yesu kɛhã amɛ lɛ kɔɔ wɔ hu wɔhe ŋmɛnɛ lɛ?\nOkɛ Miishɛɛ Afi Shi!\nKanemɔ koni ona nɔ ni hã Paulo kɛ Sila anijiaŋ ejeee wui yɛ amɛyi ni awa lɛ fɛɛ sɛɛ lɛ.\nKɛmaje Mɔ Ko Kɛmaje Mɔ Ko Asaa Amɛ Ato Koni Amɛshiɛ yɛ Yiwaa Fɛɛ Sɛɛ\njy yitso 50 bf. 124-125


Yesaia 49 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNitsumɔ ni akɛwo Yehowa tsulɔ lɛ dɛŋ (1-12)\nLa kɛhã jeŋmaji lɛ (6)\nMiishɛjemɔ kɛhã Israel (13-26)\n49 Nyɛ ŋshɔkpɔi, nyɛboa mi toi,Nyɛ jeŋmaji ni yɔɔ shɔŋŋ, nyɛboa toi jogbaŋŋ.+ Yehowa tsɛ mi dani afɔ mi.*+ Be ni miyɔɔ minyɛ musu mli beebe ni etsɛ migbɛ́i. 2 Ehã minaabu etsɔ tamɔ klante ni naa ba;Ekɛ mi eto enine shishi hɔɔŋ lɛ mli.+ Ehã mitsɔ tamɔ gãimlibi ni asha he;Ekɛ mi eto egãimlibii kotoku lɛ mli. 3 Ekɛɛ mi akɛ: “Bo Israel, mitsulɔ ji bo,+Matsɔ onɔ majie minunyam lɛ kpo.”+ 4 Shi mikɛɛ akɛ: “Etɔ mi efolo. Mifite mihewalɛ efolo yɛ nɔ ko ni bɛ shihilɛ mli lɛ he. Shi Yehowa ji mɔ ni kojoɔ mi lɛɛlɛŋ,*Ni mi-Nyɔŋmɔ lɛ ji mɔ ni woɔ mi nyɔmɔ.”*+ 5 Ni agbɛnɛ Yehowa, mɔ ni shɔ̃ mi yɛ musu mli akɛ etsulɔ lɛ,Ekɛɛ mi koni miyamɔ Yakob kɛbahã lɛ,Bɔ ni afee ni abua Israel naa kɛba eŋɔɔ.+ Abaawo mihiɛ nyam yɛ Yehowa hiɛ,Ni mi-Nyɔŋmɔ lɛ baatsɔ mihewalɛ. 6 Ni ekɛɛ akɛ: “Jeee akɛ mitsulɔ kɛkɛ ji boKoni otee Yakob wekui lɛ ashiNi okɛ Israelbii ni abaa amɛyi lɛ aku sɛɛ kɛba. Shi moŋ, misaa mifee bo la mihã jeŋmaji lɛ,+Koni miyiwalaheremɔ lɛ ashɛ shikpɔŋ lɛ naagbeehei lɛ.”+ 7 Nɔ ni Yehowa, Israel Kpɔ̃lɔ lɛ, Israel Mɔ Krɔŋkrɔŋ+ lɛ kɛɔ mɔ ni anyaŋeɔ,*+ mɔ ni jeŋmaŋ lɛ nyaŋeɔ, nɔyelɔi lɛ atsulɔ lɛ nɛ: “Maŋtsɛmɛi baana ni amɛbaate shi,Ni lumɛi baakula shiYɛ Yehowa, mɔ ni yeɔ anɔkwa,+Israel Mɔ Krɔŋkrɔŋ lɛ, mɔ ni hala bo lɛ hewɔ.”+ 8 Nɔ ni Yehowa kɛɛ nɛ: “Mihere bo nɔ yɛ dromɔ be* mli,+Ni miye mibua bo yɛ yiwalaheremɔ gbi nɔ;+Mitee nɔ mikwɛ onɔ koni mikɛ bo ahã akɛ maŋ lɛ kpaŋmɔ,+Koni osaa shikpɔŋ lɛ,Koni ohã amɛnine ashɛ amɛgboshinii ni akpãtã hiɛ lɛ anɔ,+ 9 Koni okɛɛ mɛi ni awo amɛ tsuŋ lɛ akɛ, ‘Nyɛjea kpo!’+ Kɛ mɛi ni yɔɔ duŋ mli lɛ hu akɛ,+ ‘Nyɛhãa anaa nyɛ!’ Amɛbaaye nii yɛ gbɛi ahe,Nanegbɛi ni nɔ eye lɛ* baatsɔ amɛkooloi alɛɛhei. 10 Hɔmɔ yeŋ amɛ, ni kumai hu yeŋ amɛ,+Amɛnuŋ dɔlɛ ni naa wa ko he dɔŋŋ, ni hulu hu eshãŋ amɛ.+ Ejaakɛ mɔ ni ena amɛ mɔbɔ lɛ baanyiɛ amɛhiɛ,+Ni ebaatsɔɔ amɛ gbɛ kɛyatsɔ nuhiŋmɛii ahe.+ 11 Mafee migɔji lɛ fɛɛ gbɛi,Ni abaahole migbɛjegbɛi lɛ anɔ.+ 12 Naa! Amɛmiijɛ shɔŋŋ kɛmiiba,+Ni naa! amɛjɛ kooyi ni amɛjɛ anai,Ni mɛi komɛi hu jɛ Sinim shikpɔŋ lɛ nɔ.”+ 13 Nyɛ ŋwɛii, nyɛláa nyamɔ lala, ni bo shikpɔŋ, omii ashɛ ohe.+ Gɔji lɛ amii ashɛ amɛhe ni amɛlá nyamɔ lala.+ Ejaakɛ Yehowa eshɛje emaŋ lɛ mii,+Ni ena lɛ diɛŋtsɛ ewebii ni naa nɔ lɛ mɔbɔ.+ 14 Shi Zion yaa nɔ ekɛɔ akɛ: “Yehowa ekwa mi,+ ni Yehowa hiɛ ekpa minɔ.”+ 15 Ani yoo hiɛ baanyɛ akpa ebi ni miiye fufɔ nɔ?Ani emusuŋ etsɔŋ lɛ yɛ emusuŋ bi* he? Kɛ́ yei nɛɛ ahiɛ baakpa nɔ po lɛ, mi lɛ, mihiɛ kpaŋ onɔ kɔkɔɔkɔ.+ 16 Naa! Mitɛŋ bo miwo midɛ̃. Ogbogboi lɛ yɛ mihiɛ daa. 17 Obii* lɛ ahe baafee oya kɛba. Mɛi ni kumɔ bo amɛshwie shi, ni amɛkpãtã ohiɛ lɛ baashi bo aya. 18 Holemɔ ohiŋmɛii anɔ ni okwɛ ohe fɛɛ kɛkpe. Amɛ fɛɛ amɛmiibua amɛhe naa.+ Amɛmiiba oŋɔɔ. “Gbii abɔ ni mihiɛ kã nɛɛ,” Yehowa kɛɛ,“Okɛ amɛ fɛɛ baawula ohe tamɔ hewulamɔnii,Ni okɛ amɛ baafi omli tamɔ ayemforo feɔ lɛ. 19 Eyɛ mli akɛ akpãtã oshihilɛhei lɛ ahiɛ, ni ashi amɛ amaŋfɔ ni oshikpɔŋ lɛ efite moŋ,+Shi agbɛnɛ jɛmɛ baafee bibioo tsɔ ahã mɛi ni yɔɔ jɛmɛ lɛ,+Ni okɛ mɛi ni mi bo+ lɛ ateŋ baajekɛ waa.+ 20 Bii* ni afɔ ahã bo be ni agbo yɛ onɔ lɛ baakɛɛkɛɛ yɛ otoiiaŋ akɛ,‘Biɛ efee bibioo tsɔ kɛhã mi. Tsi kɛya koni maná he ko mahi.’+ 21 Ni obaakɛɛ yɛ otsui mli akɛ,‘Namɔ fɔ mɛnɛɛmɛi ehã mi,Ejaakɛ miji yoo ni bii egboi ni nyɛɛɛ afɔ,Aŋɔ mi nom ni awo mi tsuŋ. Namɔ kwɛ mɛnɛɛmɛi?+ Naa! Eshwɛ mikome too,+No hewɔ lɛ, nɛgbɛ mɛnɛɛmɛi jɛ kɛba?’”+ 22 Nɔ ni Nuŋtsɔ Ofe Yehowa kɛɛ nɛ: “Naa! Mawó minine nɔ matsɔɔ jeŋmaji lɛ,Ni mawó mikadi* lɛ nɔ matsɔɔ majimaji lɛ.+ Amɛkɛ obihii lɛ baashãkã amɛtsitsi kɛbaabaNi amɛbaahole obiyei lɛ amɛtara amɛkɔɔji anɔ kɛba.+ 23 Maŋtsɛmɛi baatsɔmɔ okwɛlɔi,+Ni amɛbiyei* lɛ baakwɛ obii ni miiye fufɔ lɛ. Amɛbaakoto bo ni amɛkɛ amɛhiɛ baabumɔ shi+Ni amɛbaalɛmɔ onaji ahe mulu lɛ,+Ni obaaná ole akɛ miji Yehowa;Mɛi ni hiɛ kã minɔ lɛ ahiɛ gboiŋ.”+ 24 Ani abaanyɛ ashɔ̃ mɛi ni nuu kãkãlɔ emɔmɔ amɛ momo lɛ yɛ edɛŋ?Ani abaanyɛ akpɔ̃ mɛi ni yiwalɔ ko eŋɔ amɛ nom lɛ? 25 Shi nɔ ni Yehowa kɛɛ nɛ: “Abaashɔ̃ mɛi ni nuu kãkãlɔ emɔmɔ amɛ momo lɛ po yɛ edɛŋ,+Ni abaakpɔ̃ mɛi ni yiwalɔ ko eŋɔ amɛ nom lɛ.+ Mate shi mawo mɛi ni teɔ shi amɛwoɔ bo lɛ,+Ni mahere bo diɛŋtsɛ obii* lɛ. 26 Mahã mɛi ni waa bo yi lɛ aye amɛ diɛŋtsɛ amɛheloo,Ni mahã amɛ diɛŋtsɛ amɛlá atɔrɔ amɛ dãa tamɔ nɔ ni amɛnu wain ni ŋɔɔ. Ni mɛi fɛɛ* baaná ale akɛ miji Yehowa,+O-Yiwalaherelɔ+ lɛ kɛ o-Kpɔ̃lɔ lɛ,+Yakob Hewalɔ lɛ.”+\n^ Hebri sht. ŋm., “tsɛ mi kɛjɛ musu mli.”\n^ Loo “Yehowa baaye jalɛ sane ehã mi.”\n^ Loo “ji mɔ ni jwereɔ mi.”\n^ Loo “mɔ ni anyaŋeɔ esusuma.”\n^ Loo “be kpakpa.”\n^ Shishitsɔɔmɔi komɛi kɛɔ akɛ, “gɔŋkpɔi kpatai.”\n^ Loo “mitso jaŋŋ.”\n^ Loo “amɛmaŋnyɛmɛi; amɛlumɛi yei.”


4 Mose 10 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n4 Mose 10:1-36\nJwiɛtɛi tɛtɛrɛmantɛrɛi lɛ (1-10)\nAmɛfã kɛshi Sinai (11-13)\nBɔ ni amɛfãa lɛ tee lɛ hã (14-28)\nAkpa Hobab fai ní etsɔɔ Israel gbɛ (29-34)\nSɔlemɔ ni Mose sɔleɔ kɛ́ amɛmiifã kɛmiishi he ni amɛbɔ nsara yɛ lɛ (35, 36)\n10 Ni Yehowa kɛɛ Mose akɛ: 2 “Feemɔ tɛtɛrɛmantɛrɛi+ enyɔ ohã ohe; okɛ hamlɛ atswia jwiɛtɛi kɛfee, ní okɛ nomɛi atsu nii kɛbua maŋbii lɛ anaa, ní okɛhã amɛfã nyiɛmɔ. 3 Kɛ́ akpã enyɔ lɛ fɛɛ lɛ, maŋbii lɛ fɛɛ ababua amɛhe naa yɛ oŋɔɔ yɛ kpee buu lɛ shinaa lɛ naa.+ 4 Kɛ́ akpã ekome pɛ lɛ, no lɛ, wekunukpai lɛ, ni ji Israel akpei abɔ lɛ anɔ onukpai lɛ pɛ ababua amɛhe naa yɛ oŋɔɔ.+ 5 “Kɛ́ nyɛkpã tɛtɛrɛmantɛrɛ lɛ bɔ ni egbɛɛmɔ lɛ bɛ ŋɛlɛ kome nɔ lɛ, mɛi ni ebɔ nsara yɛ bokãgbɛ+ lɛ afã nyiɛmɔ. 6 Kɛ́ nyɛkpã tɛtɛrɛmantɛrɛ lɛ nɔ ni ji shii enyɔ nɔ, bɔ ni egbɛɛmɔ lɛ bɛ ŋɛlɛ kome nɔ lɛ, mɛi ni ebɔ nsara yɛ wuoyigbɛ+ lɛ afã nyiɛmɔ. Be fɛɛ be kɛ́ amɛteŋ mɔ ko baafã lɛ, akpã tɛtɛrɛmantɛrɛ lɛ yɛ nɛkɛ gbɛ nɔ. 7 “Agbɛnɛ, kɛ́ aatsɛ asafo lɛ koni amɛbabua amɛhe naa lɛ, nyɛkpãa tɛtɛrɛmantɛrɛi lɛ,+ shi nyɛhãa egbɛɛmɔ lɛ ahia ŋɛlɛ kome nɔ. 8 Aaron bihii lɛ, ni ji osɔfoi lɛ, akpã tɛtɛrɛmantɛrɛi lɛ,+ ni bɔ ni akɛ amɛ baatsu nii ahã lɛ atsɔ mla ni kã shi daa hã nyɛ yɛ nyɛyinɔi fɛɛ amli. 9 “Kɛ́ nyɛkɛ yiwalɔ ko ní miigba nyɛnaa yaawu ta yɛ nyɛshikpɔŋ lɛ nɔ lɛ, nyɛkpãa tɛtɛrɛmantɛrɛi lɛ kɛtsɛa mɛi kɛhã ta,+ ni Yehowa, nyɛ-Nyɔŋmɔ lɛ, baakai nyɛ, ni abaahere nyɛ kɛjɛ nyɛhenyɛlɔi lɛ adɛŋ. 10 “Agbɛnɛ hu, yɛ nyɛmiishɛɛ bei lɛ amli+—ni ji nyɛgbii juji+ kɛ nyɛnyɔji lɛ ashishijee lɛ—nyɛkpãa tɛtɛrɛmantɛrɛi lɛ yɛ nyɛshãa afɔlei+ kɛ nyɛnaanyobɔɔ afɔlei+ lɛ anɔ; amɛbaatsɔ kaimɔ nɔ amɛhã nyɛ yɛ nyɛ-Nyɔŋmɔ lɛ hiɛ. Miji Yehowa, nyɛ-Nyɔŋmɔ lɛ.”+ 11 Agbɛnɛ, yɛ afi ni ji enyɔ lɛ mli, nyɔɔŋ ni ji enyɔ lɛ nɔ+ gbi ni ji 20 lɛ nɔ lɛ, atatu lɛ wó ehe nɔ kɛje Odaseyeli sɔlemɔ buu+ lɛ nɔ. 12 No hewɔ lɛ, Israelbii lɛ fã kɛjɛ Sinai ŋa lɛ nɔ yɛ gbɛjianɔ ni ato kɛhã amɛfãa lɛ naa,+ ni atatu lɛ yawa yɛ Paran ŋa lɛ nɔ.+ 13 Enɛ ji klɛŋklɛŋ be ni amɛfã yɛ famɔ ni Yehowa tsɔ Mose nɔ ekɛhã lɛ naa.+ 14 No hewɔ lɛ, Yudabii lɛ ansara ni wekui etɛ yɔɔ mli lɛ fã klɛŋklɛŋ yɛ amɛkui* lɛ anaa, ni Nahashon,+ Aminadab binuu lɛ ji kuu lɛ nɔ onukpa. 15 Isakarbii lɛ aweku lɛ, Netanel,+ Zuar binuu lɛ ji amɛkuu lɛ nɔ onukpa. 16 Zebulonbii lɛ aweku lɛ, Eliab,+ Helon binuu lɛ ji amɛkuu lɛ nɔ onukpa. 17 Be ni ajie sɔlemɔ buu lɛ,+ Gershon bihii+ lɛ kɛ Merari bihii+ lɛ ní tereɔ sɔlemɔ buu lɛ fã nyiɛmɔ. 18 Kɛkɛ ni Rubenbii lɛ ansara ni wekui etɛ yɔɔ mli lɛ fã yɛ amɛkui* lɛ anaa, ni Elizur,+ Shedeur binuu lɛ ji kuu lɛ nɔ onukpa. 19 Simeonbii lɛ aweku lɛ, Shelumiel,+ Zurishadai binuu lɛ ji amɛkuu lɛ nɔ onukpa. 20 Gadbii lɛ aweku lɛ, Eliasaf,+ Deuel binuu lɛ ji amɛkuu lɛ nɔ onukpa. 21 Kɛkɛ ni Kohatbii ni tereɔ jamɔhe lɛ nibii+ lɛ fã nyiɛmɔ. Esa akɛ ashĩ sɔlemɔ buu lɛ ama shi dani amɛbashɛ shi. 22 Kɛkɛ ni Efraimbii lɛ ansara ni wekui etɛ yɔɔ mli lɛ fã yɛ amɛkui* lɛ anaa, ni Elishama,+ Amihud binuu lɛ ji kuu lɛ nɔ onukpa. 23 Manasebii lɛ aweku lɛ, Gamaliel,+ Pedazur binuu lɛ ji amɛkuu lɛ nɔ onukpa. 24 Benyaminbii lɛ aweku lɛ, Abidan,+ Gideoni binuu lɛ ji amɛkuu lɛ nɔ onukpa. 25 Kɛkɛ ni Danbii lɛ ansara ni wekui etɛ yɔɔ mli lɛ fã yɛ amɛkui* lɛ anaa, ni amɛ amɛnyiɛɔ nsarai lɛ fɛɛ asɛɛ, ni Ahiezer,+ Amishadai binuu lɛ ji kuu lɛ nɔ onukpa. 26 Asherbii lɛ aweku lɛ, Pagiel,+ Okran binuu lɛ ji amɛkuu lɛ nɔ onukpa. 27 Naftalibii lɛ aweku lɛ, Ahira,+ Enan binuu lɛ ji amɛkuu lɛ nɔ onukpa. 28 Nɛkɛ ji bɔ ni Israelbii lɛ kɛ amɛkui* lɛ fãa.+ 29 Ni Mose kɛɛ Hobab, ni ji eshaanuu Reuel,*+ Midiannyo lɛ, binuu lɛ akɛ: “Wɔmiifã kɛmiiya he ni Yehowa wie he akɛ, ‘Mikɛbaahã nyɛ’+ lɛ. Okɛ wɔ aya,+ ni wɔkɛ bo baaye jogbaŋŋ, ejaakɛ Yehowa ewo Israelbii lɛ shi akɛ ebaahã amɛ nibii kpakpai.”+ 30 Shi ekɛɛ lɛ akɛ: “Miyaaa. Maku misɛɛ kɛya mi diɛŋtsɛ mimaŋ kɛ miwekumɛi aŋɔɔ.” 31 Kɛkɛ ni ekɛɛ: “Ofainɛ kaashi wɔ, ejaakɛ bo ole he ni esa akɛ wɔbɔ nsara yɛ, yɛ ŋa lɛ nɔ, ni obaanyɛ otsɔɔ wɔ gbɛ.* 32 Ni kɛ́ okɛ wɔ tee lɛ,+ ekpakpa fɛɛ ni Yehowa baafee wɔ lɛ, bɔ fɛɛ bɔ ni fee lɛ, wɔ hu wɔbaafee bo ekpakpa.” 33 No hewɔ lɛ, amɛfã nyiɛmɔ kɛjɛ Yehowa gɔŋ+ lɛ he, ni amɛnyiɛ gbii etɛ gbɛnyiɛmɔ, ni Yehowa kpaŋmɔ adeka+ lɛ nyiɛ amɛhiɛ yɛ gbii etɛ gbɛnyiɛmɔ lɛ mli, koni etao hejɔɔmɔhe ko ehã amɛ.+ 34 Ni kɛ́ amɛfã kɛshi he ni amɛbɔ nsara lɛ yɛ lɛ, Yehowa atatu+ lɛ hiɔ amɛnɔ kɛ́ je tsɛre. 35 Be fɛɛ be ni abaawó Adeka lɛ, Mose kɛɔ akɛ: “Ao Yehowa, tee shi,+ ní ohã ohenyɛlɔi lɛ agbɛ ashwã, ní ohã mɛi ni nyɛɔ bo lɛ ajo foi kɛje ohiɛ.” 36 Ni kɛ́ akɛbaama shi lɛ, ekɛɔ akɛ: “Yehowa, kuu osɛɛ kɛba Israel akpei abɔ* lɛ aŋɔɔ.”+\n^ Loo “obaanyɛ otsɔ wɔhiŋmɛii.”\n^ Loo “akpei nyɔŋmanyɔŋmai.”


Lala 119 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nא [Alef] 119 Mɛi ni sane ko bɛ amɛhe* yɛ amɛgbɛ nɔ lɛ yɛ miishɛɛ,Mɛi ni nyiɛɔ yɛ Yehowa mla lɛ mli lɛ.+ 2 Mɛi ni yeɔ ekaimɔi lɛ anɔ lɛ yɛ miishɛɛ,+Mɛi ni kɛ amɛtsui fɛɛ taoɔ esɛɛ gbɛ lɛ.+ 3 Amɛfeee nii ni ejaaa;Amɛnyiɛɔ yɛ egbɛi lɛ anɔ.+ 4 Owo kitã akɛAye ofamɔi lɛ anɔ jogbaŋŋ.+ 5 Miná ni manyɛ mafĩ shi shiŋŋ*+Koni manyiɛ otaomɔ nii lɛ asɛɛ! 6 Kulɛ mihiɛ gboŋ,+Kɛ́ mijwɛŋ okitãi lɛ fɛɛ anɔ. 7 Mikɛ tsui ni ja baajie oyi,Kɛ́ miná mile oyiŋkpɛi* ni ja lɛ. 8 Manyiɛ otaomɔ nii lɛ asɛɛ. Ekaba kɔkɔɔkɔ akɛ obaakwa mi kwraa. ב [Bet] 9 Te oblanyo baafee tɛŋŋ ehã egbɛ he atse lɛ? Ja ekwɛ ehe nɔ jogbaŋŋ, ni eye owiemɔ lɛ nɔ.+ 10 Mikɛ mitsui muu fɛɛ taoɔ osɛɛ gbɛ. Kaahã midu gbɛ kɛje okitãi lɛ ahe.+ 11 Mikɛ owiemɔ lɛ toɔ mitsui mli tamɔ jwetri+Koni mikafee esha mishi bo.+ 12 Ao Yehowa, ajie oyi;Tsɔɔmɔ mi otaomɔ nii lɛ. 13 Mikɛ minaabu jajeɔYiŋkpɛi* fɛɛ ni jɛ onaa lɛ. 14 Mimii shɛɔ mihe yɛ okaimɔi lɛ ahe+Fe bɔ ni mimii shɛɔ mihe yɛ nibii kpakpai krokomɛi fɛɛ ahe lɛ.+ 15 Majwɛŋ ofamɔi lɛ anɔ*+Ni mahã mihiŋmɛii ahi ogbɛi lɛ anɔ.+ 16 Minyaa omlai lɛ ahe waa. Mihiɛ kpaŋ owiemɔ lɛ nɔ.+ ג [Gimel] 17 Okɛ otsulɔ aye jogbaŋŋ,Koni mahi wala mli ni maye owiemɔ lɛ nɔ.+ 18 Gbelemɔ mihiŋmɛiiKoni mana omla lɛ mli naakpɛɛ nibii lɛ jogbaŋŋ. 19 Gbɔ ji mi yɛ shikpɔŋ lɛ nɔ.+ Okɛ okitãi lɛ akatee mi. 20 Shwe ni mishweɔ oyiŋkpɛi* lɛ be fɛɛ be lɛEwo mi* hela. 21 Okãa mɛi ni yeɔ amɛtsuinaa sane lɛ ahiɛ,Mɛi ni alomɔ amɛ ni duɔ gbɛ kɛjeɔ okitãi lɛ ahe lɛ.+ 22 Jiemɔ* hiɛshishwiemɔ kɛ heguɔgbee kɛje minɔ,Ejaakɛ miyeɔ okaimɔi lɛ anɔ. 23 Kɛ́ lumɛi po tara shi ni amɛmiiwie amɛmiishi mi lɛ,Otsulɔ jwɛŋɔ otaomɔ nii lɛ anɔ.* 24 Minyaa okaimɔi lɛ ahe waa;+Amɛji miŋaawolɔi.+ ד [Dalet] 25 Mikãa* shi yɛ mulu mli.+ Baamɔ miyi yɛ owiemɔ lɛ naa.+ 26 Mijaje migbɛi lɛ mitsɔɔ bo, ni ohere mi nɔ;Tsɔɔmɔ mi otaomɔ nii lɛ.+ 27 Hã manu nɔ ni ofamɔi lɛ tsɔɔ diɛŋtsɛ lɛ* shishi,Koni majwɛŋ onaakpɛɛ nitsumɔi lɛ anɔ.*+ 28 Awerɛho sɔŋŋ hãaa manyɛ mawɔ.* Okɛ owiemɔ lɛ awo mi hewalɛ. 29 Jiemɔ lakamɔ gbɛ kɛje mihe,+Ni okɛ omla lɛ adro mi. 30 Mikɔ anɔkwayeli gbɛ.+ Mina akɛ oyiŋkpɛi* lɛ ja. 31 Mikpɛtɛɔ okaimɔi lɛ ahe.+ Ao Yehowa, kaahã mihiɛ gbo.*+ 32 Matiu okitãi lɛ agbɛ lɛ sɛɛ kɛ foi,Ejaakɛ ogbele mitsui mli kɛhã okitãi lɛ.* ה [He] 33 Ao Yehowa,+ tsɔɔmɔ mi otaomɔ nii lɛ agbɛ lɛ,Koni manyiɛ sɛɛ kɛyashi naagbee.+ 34 Hã manu nii ashishi,Koni maye omla lɛ nɔNi mikɛ mitsui muu fɛɛ aye nɔ. 35 Tsɔɔmɔ mi gbɛ* yɛ okitãi lɛ agbɛ lɛ nɔ,+Ejaakɛ nomɛi ahe mimii shɛɔ. 36 Hã mitsui aya okaimɔi lɛ ahe moŋFe hiɛkɔ̃ɔ nɔ.*+ 37 Jiemɔ mihiŋmɛii yɛ nibii ni sɛɛnamɔ bɛ he lɛ akwɛmɔ nɔ;+Baamɔ miyi yɛ ogbɛ lɛ nɔ. 38 Ye shi ni owo* otsulɔ lɛ nɔ,Koni ashe bo gbeyei.* 39 Jiemɔ hiɛshishwiemɔ ni misheɔ he gbeyei lɛ kɛje minɔ,Ejaakɛ oyiŋkpɛi* lɛ hi.+ 40 Naa, mishweɔ ofamɔi lɛ waa akɛ nɔ ko. Okɛ ojalɛ nifeemɔi lɛ abaa miyi. ו [Waw] 41 Ao Yehowa, jiemɔ osuɔmɔ ni tsakeee lɛ kpo otsɔɔ mi,+Oyiwalaheremɔ lɛ, yɛ shi ni owo lɛ naa;*+ 42 Kɛkɛ lɛ, maná hetoo mahã mɔ ni wieɔ eshiɔ mi lɛ,Ejaakɛ mikɛ mihiɛ efɔ̃ owiemɔ lɛ nɔ. 43 Kaajie anɔkwa wiemɔ lɛ kɛje minaa kɛtee kwrakwraEjaakɛ mihiɛ kã oyiŋkpɛɛ* lɛ nɔ.* 44 Maye omla lɛ nɔ be fɛɛ be,Kɛya naanɔi anaanɔ.+ 45 Ni manyiɛ yɛ he ko ni yɔɔ shweshweeshwe,*+Ejaakɛ mitaoɔ ofamɔi lɛ asɛɛ gbɛ. 46 Mawie okaimɔi lɛ ahe yɛ maŋtsɛmɛi ahiɛ,Ni efeŋ mi hiɛgbele.+ 47 Minyaa okitãi lɛ ahe waa,Lɛɛlɛŋ, misumɔɔ amɛ.+ 48 Mahole miniji anɔ yɛ okitãi ni misumɔɔ lɛ ahewɔ,+Ni majwɛŋ otaomɔ nii lɛ anɔ.*+ ז [Zayin] 49 Kaimɔ wiemɔ ni okɛ otsulɔ ewie lɛ,*Nɔ ni hã mi hiɛnɔkamɔ lɛ.* 50 Enɛ ji nɔ ni shɛjeɔ mimii yɛ minɔnaa lɛ mli,+Ejaakɛ owiemɔ lɛ ebaa miwala yi. 51 Mɛi ni yeɔ amɛtsuinaa sane lɛ yeɔ mihe fɛo waa,Shi migbako afã kɛjeko omla lɛ he.+ 52 Ao Yehowa, mikaiɔ oblema yiŋkpɛi* lɛ,+Ni amɛshɛjeɔ mimii.+ 53 Mlifu ni naa wa eyi mimli obɔ yɛ mɛi fɔji lɛ ahewɔ,Mɛi ni yeee omla lɛ nɔ lɛ.+ 54 Otaomɔ nii lɛ ji lalai kɛhã miYɛ he fɛɛ he ni mihiɔ.* 55 Ao Yehowa, nyɔɔŋ fɛɛ lɛ mikaiɔ ogbɛ́i lɛ,+Bɔ ni afee ni maye omla lɛ nɔ. 56 Enɛ ji nɔ ni mifeɔ be fɛɛ beEjaakɛ miyeɔ ofamɔi lɛ anɔ. ח [Het] 57 Yehowa ji migbɛfaŋnɔ;+Miwo shi akɛ maye owiemɔi lɛ anɔ.+ 58 Mikɛ mitsui fɛɛ miikpa bo fai;*+Naa mi mɔbɔ+ yɛ shi ni owo lɛ naa.* 59 Mijwɛŋ migbɛi lɛ ahe,Koni minaji aku sɛɛ kɛya okaimɔi lɛ ahe.+ 60 Maye mihe oyai ni mishashaoŋ shiKoni maye okitãi lɛ anɔ.+ 61 Mɛi fɔji akpãi lɛ ebɔle mi,Shi mihiɛ kpaaa omla lɛ nɔ.+ 62 Miteɔ shi nyɔɔŋteŋ midaa bo shi+Yɛ oyiŋkpɛi* ni ja lɛ ahewɔ. 63 Minanemɛi ji mɛi fɛɛ ni sheɔ bo gbeyei,Kɛ mɛi fɛɛ ni yeɔ ofamɔi lɛ anɔ lɛ.+ 64 Ao Yehowa, osuɔmɔ ni tsakeee lɛ eyi shikpɔŋ lɛ nɔ obɔ;+Tsɔɔmɔ mi otaomɔ nii lɛ. ט [Tet] 65 Ao Yehowa, okɛ otsulɔ eye jogbaŋŋ diɛŋtsɛYɛ owiemɔ lɛ naa. 66 Tsɔɔmɔ mi jwɛŋmɔ ni hi kɛ nilee,+Ejaakɛ mikɛ mihiɛ efɔ̃ okitãi lɛ anɔ. 67 Dani mana nɔ lɛ, no mli lɛ, miduɔ gbɛ,*Shi amrɔ nɛɛ, miyeɔ owiemɔ lɛ nɔ.+ 68 Ohi*+ ni onitsumɔi lɛ hu hi. Tsɔɔmɔ mi otaomɔ nii lɛ.+ 69 Mɛi ni yeɔ amɛtsuinaa sane lɛ kɛ amale kpaa mihe,Shi miyeɔ ofamɔi lɛ anɔ kɛ mitsui fɛɛ. 70 Amɛtsui wa tamɔ tɛ,*+Shi minyaa omla lɛ he waa.+ 71 Ehi akɛ mina nɔ,+Koni makase otaomɔ nii lɛ. 72 Mla ni jɛ onaa lɛ hi hã mi+Fe shika tsuru kɛ jwiɛtɛi akpei abɔ.+ י [Yod] 73 Oniji ni fee mi, ni amɛshɔ̃ mi. Hã manu nii ashishi,Koni makase okitãi lɛ.+ 74 Mɛi ni sheɔ bo gbeyei lɛ naa mi ni amɛnáa miishɛɛ,Ejaakɛ mihiɛ kã owiemɔ lɛ nɔ.*+ 75 Ao Yehowa, mile akɛ oyiŋkpɛi* lɛ ja,+Ni ohã mina nɔ yɛ onɔkwayeli lɛ hewɔ.+ 76 Ofainɛ, hã osuɔmɔ ni tsakeee+ lɛ ashɛje mimiiYɛ shi ni owo* otsulɔ lɛ naa. 77 Naa mi mɔbɔ koni maya nɔ mahi wala mli,+Ejaakɛ minyaa omla lɛ he waa.+ 78 Mɛi ni yeɔ amɛtsuinaa sane lɛ ahiɛ ashwie shi,Ejaakɛ amɛfeɔ mi efɔŋ be ni mifeko amɛ nɔ ko.* Shi majwɛŋ ofamɔi lɛ anɔ.*+ 79 Hã mɛi ni sheɔ bo gbeyei lɛ aku amɛsɛɛ kɛba miŋɔɔ,Mɛi ni le okaimɔi lɛ. 80 Kaahã sane ko hi mitsui he yɛ otaomɔ nii lɛ asɛɛ ni eeenyiɛ lɛ mli,+Koni mihiɛ akashwie shi.+ כ [Kaf] 81 Mishweɔ* oyiwalaheremɔ lɛ akɛ nɔ ko,+Ejaakɛ mihiɛ kã owiemɔ lɛ nɔ.* 82 Eetɔ mihiŋmɛii yɛ owiemɔ lɛ hewɔ+Mikɛɛ akɛ: “Mɛɛ be obaashɛje mimii?”+ 83 Ejaakɛ mitsɔ tamɔ kooloo hewolo tɔ ni tsotsoro shi yɛ lasu mli ni egbi,Shi mihiɛ kpaaa otaomɔ nii lɛ anɔ.+ 84 Gbii enyiɛ sɔŋŋ esa akɛ otsulɔ amɛ kɛyashi? Mɛɛ be obaagbala mɛi ni waa mi yi lɛ atoi?+ 85 Mɛi ni yeɔ amɛtsuinaa sane lɛ tsaa bui amɛhãa mi,Mɛi ni yeee omla lɛ nɔ lɛ. 86 Anyɛɔ akɛ he fɔ̃ɔ okitãi lɛ fɛɛ anɔ. Gbɔmɛi ni mifeko amɛ nɔ ko waa mi yi; ye obua mi!+ 87 Shwɛ fioo ni amɛkpãtã mihiɛ kɛje shikpɔŋ lɛ nɔ,Shi mikwaaa ofamɔi lɛ. 88 Baamɔ miyi yɛ osuɔmɔ ni tsakeee lɛ hewɔ,Koni maye kaimɔi ni jɛ onaa lɛ anɔ. ל [Lamed] 89 Ao Yehowa,Owiemɔ lɛ hiɔ shi yɛ ŋwɛi kɛyaa naanɔ.+ 90 Onɔkwayeli lɛ hiɔ shi yɛ yinɔi fɛɛ amli.+ Okɛ shikpɔŋ lɛ ema shi shiŋŋ, koni ema shi daa.+ 91 Oyiŋkpɛi* lɛ naa amɛyɔɔ* kɛbashi ŋmɛnɛ,Ejaakɛ otsuji ji amɛ fɛɛ. 92 Eji minyaaa omla lɛ he waa kulɛ,Benɛ mihiɛ ekpãtã yɛ minɔnaa lɛ mli.+ 93 Mihiɛ kpaŋ ofamɔi lɛ anɔ kɔkɔɔkɔ,Ejaakɛ okɛ nomɛi ebaa miyi.+ 94 Onɔ ji mi; heremɔ mi,+Ejaakɛ mitaoɔ ofamɔi lɛ asɛɛ gbɛ.+ 95 Mɛi fɔji mɛɔ koni amɛkpãtã mihiɛ,Shi mikɛ mijwɛŋmɔ fɛɛ fɔ̃ɔ okaimɔi lɛ anɔ. 96 Mina nibii fɛɛ ni eye emuu ahusui,Shi okitã lɛ bɛ husu ko.* מ [Mem] 97 Misumɔɔ omla lɛ waa diɛŋtsɛ!+ Mijwɛŋɔ nɔ* gbi muu fɛɛ.+ 98 Okitã lɛ hãa mihiɛ kãa shi fe mihenyɛlɔi lɛ,+Ejaakɛ eyɛ mimasɛi daa. 99 Miyoɔ nii asɛɛ waa fe mitsɔɔlɔi lɛ fɛɛ,+Ejaakɛ mijwɛŋɔ okaimɔi lɛ anɔ.* 100 Minuɔ nii ashishi fe onukpai po,Ejaakɛ miyeɔ ofamɔi lɛ anɔ. 101 Minyiɛɛɛ gbɛ fɔŋ ko nɔ,+Bɔ ni afee ni maye owiemɔ lɛ nɔ. 102 Migbaaa afã kɛjeee oyiŋkpɛi* lɛ ahe,Ejaakɛ bo otsɔɔ mi nii. 103 Owiemɔi lɛ ŋɔɔ yɛ midaaŋ,Fe bɔ ni wo ŋɔɔ minaa lɛ!+ 104 Ofamɔi lɛ hãa minuɔ nii ashishi+ yɛ migbɛ nɔ. No hewɔ ni minyɛɔ gbɛ fɔŋ fɛɛ gbɛ fɔŋ lɛ.+ נ [Nun] 105 Owiemɔ lɛ ji kane kɛhã minane,Kɛ la hu yɛ migbɛ* nɔ.+ 106 Mikã kitã akɛ maye oyiŋkpɛi* ni ja lɛ anɔ,Ni maye nɔ hu. 107 Mina nɔ waa.+ Ao Yehowa, baamɔ miyi yɛ owiemɔ lɛ naa.+ 108 Ao Yehowa, ofainɛ ná yijiemɔ afɔlei*+ ni mijɛɔ mitsuiŋ mikɛhãa lɛ ahe miishɛɛ,Ni otsɔɔ mi oyiŋkpɛi* lɛ.+ 109 Miwala yɛ oshãra mli be fɛɛ be,*Shi mihiɛ kpako omla lɛ nɔ.+ 110 Mɛi fɔji etsɔ mi tsɔne,Shi miduko gbɛ kɛjeko ofamɔi lɛ ahe.+ 111 Miŋɔ okaimɔi lɛ akɛ migbɛfaŋnɔ* kɛmiiya naanɔ,Ejaakɛ amɛhãa mitsui náa miishɛɛ.+ 112 Mikpɛ mli yɛ mitsui mli akɛ manyiɛ otaomɔ nii lɛ asɛɛBe fɛɛ be, kɛyashi naagbee. ס [Samek] 113 Minyɛɔ mɛi ni tsui mli eja enyɔ lɛ,+Shi misumɔɔ omla lɛ.+ 114 Bo ji mishihilɛhe kɛ mitsɛŋ.+Ejaakɛ mihiɛ kã owiemɔ lɛ nɔ.*+ 115 Nyɛ efɔŋfeelɔi,+ nyɛjea minɔ nyɛyaa,Koni maye mi-Nyɔŋmɔ lɛ kitãi lɛ anɔ. 116 Ye obua mi tamɔ bɔ ni owo shi lɛ,*+Koni maya nɔ mahi wala mli;Kaahã mihiɛnɔkamɔ lɛ tsɔ hiɛgbele.*+ 117 Ye obua mi koni ahere mi;+Kɛkɛ lɛ, mikɛ mijwɛŋmɔ fɛɛ baama otaomɔ nii lɛ anɔ be fɛɛ be.+ 118 Okwaa mɛi fɛɛ ni duɔ gbɛ kɛjeɔ otaomɔ nii lɛ ahe lɛ,+Ejaakɛ amɛmaleɔ ni amɛlakaa mɛi. 119 Oshɛrɛɔ mɛi fɔji ni yɔɔ shikpɔŋ lɛ nɔ lɛ fɛɛ oshwieɔ oookɛɛ amɛji dadefei* ni he bɛ sɛɛnamɔ.+ No hewɔ ni misumɔɔ okaimɔi lɛ. 120 Gbeyei ni misheɔ bo lɛ hãa migbɔmɔtso* kpokpoɔ;Misheɔ oyiŋkpɛi* lɛ gbeyei. ע [Ayin] 121 Mifeɔ nɔ ni sa kɛ nɔ ni ja. Okɛ mi akawo mɛi ni waa mi yi lɛ adɛŋ! 122 Wo shi akɛ obaahã ehi ehã otsulɔ;Kaahã mɛi ni yeɔ amɛtsuinaa sane lɛ wa mi yi. 123 Oyiwalaheremɔ+ lɛ kɛ oshiwoo*+ ni ja lɛ ni mimɛɔ sɔŋŋ lɛEhã etɔ mihiŋmɛii. 124 Jiemɔ osuɔmɔ ni tsakeee lɛ kpo otsɔɔ otsulɔ,+Ni otsɔɔ mi otaomɔ nii lɛ.+ 125 Otsulɔ ji mi; hã manu nii ashishi+Koni male okaimɔi lɛ. 126 Be eshɛ ni Yehowa baatsu saji ahe nii,+Ejaakɛ amɛku omla lɛ mli. 127 No hewɔ ni misumɔɔ okitãi lɛFe shika tsuru, shika tsuru ni atsuu he po lɛ.+ 128 No hewɔ lɛ, mibuɔ nɔ fɛɛ nɔ ni otsɔɔ mi* lɛ akɛ eja;+Minyɛɔ gbɛ fɔŋ fɛɛ gbɛ fɔŋ.+ פ [Pe] 129 Okaimɔi lɛ yɛ naakpɛɛ. No hewɔ ni miyeɔ* nɔ lɛ. 130 Kɛ́ ajie owiemɔi lɛ akpo lɛ, ekɛ la baa,+Ni ehãa mɛi ni jwɛŋmɔ esako lɛ nuɔ nii ashishi.+ 131 Migbɛɔ midaaŋ hatoo, ni mimuɔ waa waa,*Ejaakɛ miishwe okitãi lɛ.+ 132 Tsɔ ohiɛ ohã mi, ni ona mi mɔbɔ,+Yɛ bɔ ni okpɛ oyiŋ yɛ mɛi ni sumɔɔ ogbɛ́i lɛ ahe lɛ naa.+ 133 Okɛ owiemɔ lɛ abu minajifaamɔi ahe shweshweeshwe;*Kaahã efɔŋ ko ye minɔ.+ 134 Jiemɔ* mi kɛje mɛi ni waa mɛi ayi lɛ adɛŋ,Ni maye ofamɔi lɛ anɔ. 135 Ná otsulɔ he miishɛɛ,*+Ni otsɔɔ mi otaomɔ nii lɛ. 136 Yaafonui hoɔ kɛjɛɔ mihiŋmɛiiaŋ eshwieɔ shi,Ejaakɛ gbɔmɛi yeee omla lɛ nɔ.+ צ [Tsade] 137 Ao Yehowa, jalɔ ji bo,+Ni oyiŋkpɛi* lɛ ja.+ 138 Okaimɔi lɛ ja,Ni anyɛɔ akɛ he fɔ̃ɔ nɔ kwraa. 139 Mihiɛdɔɔ lɛ tsoɔ yɛ mimli tamɔ la,*+Ejaakɛ mɛi ni nyɛɔ mi lɛ ahiɛ ekpa owiemɔi lɛ anɔ. 140 Owiemɔ lɛ he tse keŋkeŋ,*+Ni otsulɔ sumɔɔ.+ 141 Mijeee mɔ ko, ni abuuu mi hu;+Shi mihiɛ kpako ofamɔi lɛ anɔ. 142 Ojalɛ nifeemɔi lɛ, jalɛ nifeemɔi ni hiɔ shi kɛyaa naanɔ ni,+Ni omla lɛ, anɔkwale ni.+ 143 Haomɔ kɛ jaramɔ shihilɛ baaba minɔ moŋ,Shi minyaa okitãi lɛ ahe waa lolo. 144 Okaimɔi lɛ ja kɛmiiya naanɔ. Hã manu nii ashishi,+ koni maya nɔ mahi wala mli. ק [Kof] 145 Mikɛ mitsui muu fɛɛ bo mitsɛ bo. Ao Yehowa, heremɔ mi nɔ. Manyiɛ otaomɔ nii lɛ asɛɛ. 146 Miibo miitsɛ bo; heremɔ mi! Maye okaimɔi lɛ anɔ. 147 Mihiɛ tsɛ̃ɔ maŋkɛ* ni mibolɔɔ mitsɛɔ bo koni oye obua mi,+Ejaakɛ mihiɛ kã owiemɔi lɛ anɔ.* 148 Mihiŋmɛii gbeleɔ dani nyɔɔŋ buu bei lɛ shɛɔ,Koni majwɛŋ owiemɔ lɛ nɔ.*+ 149 Bo migbee toi yɛ osuɔmɔ ni tsakeee lɛ hewɔ.+ Ao Yehowa, baamɔ miyi yɛ ojalɛsaneyeli lɛ naa. 150 Mɛi ni feɔ efɔŋ* lɛ ebɛŋkɛ mi;Amɛkɛ omla lɛ teŋ jekɛ. 151 Ao Yehowa, oyɛ mimasɛi,+Ni okitãi lɛ fɛɛ lɛ, anɔkwale ni.+ 152 Kɛjɛ jeeŋmɔ beebe miná mile okaimɔiNi oto shishi koni amɛhi shi kɛya naanɔ lɛ.+ ר [Resh] 153 Kwɛmɔ minɔnaa lɛ, ni ojie mi,+Ejaakɛ mihiɛ kpako omla lɛ nɔ. 154 Fã mihe,* ni ojie mi;+Baamɔ miyi yɛ shi ni owo lɛ naa.* 155 Yiwalaheremɔ kɛ mɛi fɔji ateŋ jekɛ,Ejaakɛ amɛtaooo otaomɔ nii lɛ asɛɛ gbɛ.+ 156 Ao Yehowa, omɔbɔnalɛ fa babaoo,+ Baamɔ miyi yɛ ojalɛsaneyeli lɛ naa. 157 Mɛi ni waa mi yi lɛ, kɛ mɛi ni nyɛɔ mi lɛ ayi fa;+Shi migbaaa afã kɛjeee okaimɔi lɛ ahe. 158 Kɛ́ mina mɛi ni yeee anɔkwa lɛ, amɛnii feɔ mi taŋ,Ejaakɛ amɛyeee owiemɔ lɛ nɔ.+ 159 Naa, misumɔɔ ofamɔi lɛ akɛ nɔ ko! Ao Yehowa, baamɔ miyi yɛ osuɔmɔ ni tsakeee lɛ hewɔ.+ 160 Owiemɔ lɛ fɛɛ lɛ, anɔkwale sɔŋŋ ni,+Ni oyiŋkpɛi* ni ja lɛ hiɔ shi kɛyaa naanɔ. ש [Sin] loo [Shin] 161 Lumɛi waa mi yi+ be ni mifeko amɛ nɔ ko,Shi mitsui sheɔ owiemɔi lɛ gbeyei.+ 162 Minyaa owiemɔ lɛ he+Tamɔ mɔ ko ni ená ta mli nii babaoo. 163 Minyɛɔ amale—mihiɔ kwraa+—Misumɔɔ omla lɛ.+ 164 Mijieɔ oyi shii kpawo daa gbiYɛ oyiŋkpɛi* ni ja lɛ ahewɔ. 165 Mɛi ni sumɔɔ omla lɛ yɛ toiŋjɔlɛ babaoo;+Nɔ ko nɔ ko hãaa amɛtɛrɛ.* 166 Ao Yehowa, mihiɛ kã oyiwalaheremɔ nitsumɔi lɛ anɔ,Ni miyeɔ okitãi lɛ anɔ. 167 Miyeɔ* okaimɔi lɛ anɔ,Ni misumɔɔ amɛ waa diɛŋtsɛ.+ 168 Miyeɔ ofamɔi lɛ kɛ okaimɔi lɛ anɔ,Ejaakɛ ole nibii ni mifeɔ lɛ fɛɛ.+ ת [Taw] 169 Ao Yehowa, hã bolɔmɔ ni mibolɔɔ kɛhã yelikɛbuamɔ lɛ ashɛ ohiɛ.+ Hã manu nii ashishi yɛ owiemɔ lɛ naa.+ 170 Hã fai ni mikpaa koni ona mi mɔbɔ lɛ aba ohiɛ. Heremɔ mi, tamɔ bɔ ni owo shi lɛ.* 171 Hã minaabu ayi kɛteke nɔ kɛ yijiemɔ,+Ejaakɛ otsɔɔ mi otaomɔ nii lɛ. 172 Hã mililɛi alá owiemɔ lɛ he lala,+Ejaakɛ okitãi lɛ fɛɛ ja. 173 Hã onine aye abua mi oya,+Ejaakɛ mikpɛ mli akɛ maye ofamɔi lɛ anɔ.+ 174 Ao Yehowa, miishwe oyiwalaheremɔ lɛ,Ni minyaa omla lɛ he waa.+ 175 Hã mahi* wala mli koni majie oyi;+Oyiŋkpɛi* lɛ aye abua mi. 176 Midu gbɛ tamɔ gwantɛŋ ni elaaje.+ Taomɔ otsulɔ,Ejaakɛ mihiɛ kpako okitãi lɛ anɔ.+\n^ Hebri sht. ŋm., “Ao, miná ni migbɛi lɛ ma shi shiŋŋ.”\n^ Loo “Makase ofamɔi lɛ.”\n^ Hebri sht. ŋm., “Koklomɔ.”\n^ Loo “Otsulɔ kaseɔ otaomɔ nii lɛ.”\n^ Loo “Misusuma kãa.”\n^ Hebri sht. ŋm., “Hã manu ofamɔi lɛ agbɛ lɛ.”\n^ Loo “Koni makase onaakpɛɛ nitsumɔi lɛ.”\n^ Loo “hãaa misusuma anyɛ awɔ.”\n^ Loo “kaahã mihiɛ shwie shi.”\n^ Shishitsɔɔmɔi komɛi kɛɔ akɛ, “Ejaakɛ ohã mitsui ená ekãa.”\n^ Loo “Hã manyiɛ.”\n^ Loo “sɛɛnamɔi anɔ.”\n^ Loo “Ye nɔ ni okɛɛ.”\n^ Shishitsɔɔmɔi komɛi kɛɔ akɛ, “shi ni owo mɛi ni sheɔ bo gbeyei lɛ.”\n^ Loo “yɛ nɔ ni okɛɛ lɛ naa.”\n^ Loo “okojomɔ.”\n^ Loo “miimɛ oyiŋkpɛɛ lɛ.”\n^ Loo “makase otaomɔ nii lɛ.”\n^ Loo “Kaimɔ shi ni owo otsulɔ lɛ.”\n^ Loo “Nɔ ni hã mimɛ lɛ.”\n^ Loo “Yɛ shĩa fɛɛ shĩa ni miyahiɔ mli akɛ gbɔ lɛ.”\n^ Loo “mitsui fɛɛ miitao ohiɛ gbɛ.”\n^ Loo “no mli lɛ, jeee gbɛ mijeɔ mifeɔ esha.”\n^ Loo “Oji mɔ kpakpa.”\n^ Hebri sht. ŋm., “nuuu nii ahe, tamɔ fɔ.”\n^ Loo “mimɛɔ owiemɔ lɛ.”\n^ Loo “Yɛ nɔ ni okɛɛ.”\n^ Shishitsɔɔmɔi komɛi kɛɔ akɛ, “Ejaakɛ amɛmaleɔ kɛfeɔ mi efɔŋ.”\n^ Loo “makase omlai lɛ.”\n^ Loo “Misusuma shweɔ.”\n^ Ni ji, edebɔɔ nibii lɛ fɛɛ.\n^ Hebri sht. ŋm., “mli lɛɛ waa diɛŋtsɛ.”\n^ Loo “Mikaseɔ.”\n^ Loo “mikaseɔ okaimɔi lɛ.”\n^ Loo “minanegbɛ.”\n^ Hebri sht. ŋm., “midaaŋ afɔlei.”\n^ Loo “Misusuma kã midɛŋ be fɛɛ be.”\n^ Loo “migboshinii.”\n^ Loo “yɛ owiemɔ lɛ naa.”\n^ Loo “tsɔ hiɛshishwiemɔ.”\n^ Dadefei ji dade nibii ni asere lɛ amli muji ni baa nɔ ni asere lɛ hiɛ.\n^ Hebri sht. ŋm., “miheloo.”\n^ Loo “kɛ nɔ ni okɛɛ.”\n^ Loo “mibuɔ mla fɛɛ mla ni jɛɔ odɛŋ.”\n^ Loo “misusuma yeɔ.”\n^ Hebri sht. ŋm., “ni mitsui suɔ.”\n^ Loo “ahã minajifaamɔi amɔ shi.”\n^ Loo “Tse ohiɛ ohã otsulɔ; Hã ohiɛ akpɛ otsulɔ nɔ.”\n^ Loo “Mihiɛdɔɔ lɛ yeɔ mi.”\n^ Loo “Owiemɔ lɛ, atsuu he jogbaŋŋ.”\n^ Loo “maŋkɛ hima.”\n^ Loo “mimɛɔ owiemɔi lɛ.”\n^ Loo “Koni makase owiemɔ lɛ.”\n^ Loo “hiɛgbejianii.”\n^ Loo “Wiemɔ ohã mi.”\n^ Loo “Amɛ lɛ, nɔ ko nɔ ko hãaa amɛnane atɔ̃tɔ.”\n^ Loo “misusuma ahi.”


Luka 11 | Baiblo ɔ Ngɛ Intanɛti ɔ Nɔ | New World Translation\nBɔ nɛ a sɔleɔ ha (1-13)\nSɔlemi he nɔ hyɛmi nɔ́ (2-4)\nA kɛ Mawu nine ngɔɛ hiaa daimoniohi (14-23)\nMumi nɛ e he tsɔ we kpale kɛ ba (24-26)\nBua jɔmi nitsɛnitsɛ (27, 28)\nYona okadi ɔ (29-32)\nNɔmlɔ tso ɔ kane (33-36)\nMusu tloo jami mi osatotsɛmɛ (37-54)\n11 Jehanɛ ɔ, e ngɛ sɔlee ngɛ he ko nɛ benɛ e gbe nya a, e kaseli ɔmɛ a ti nɔ kake de lɛ ke: “Nyɔmtsɛ, moo tsɔɔ wɔ bɔ nɛ a sɔleɔ ha, kaa bɔ nɛ Yohane hu tsɔɔ e kaseli ɔmɛ ɔ.” 2 Lɔ ɔ he ɔ, e de mɛ ke: “Be fɛɛ be nɛ nyɛ maa sɔle ɔ, nyɛ de ke: ‘Tsaatsɛ, ha nɛ o biɛ ɔ he nɛ tsɔ.* Ha nɛ o Matsɛ Yemi ɔ nɛ ba. 3 Moo da wa daa ligbi hiami níhi a nɔ kɛ ha wɔ wa nya mi ngma daa ligbi. 4 Nɛ moo ngɔ wa he yayamihi kɛ pa wɔ, ejakaa wɔ nitsɛmɛ hu waa kɛ paa nɔ fɛɛ nɔ nɛ e hɛɛ wɔ hiɔ ɔ; nɛ koo ngɔ wɔ kɛ ya ka mi.’” 5 Jehanɛ ɔ, e de mɛ ke: “Waa ngɔ lɛ kaa nyɛ ti nɔ ko ngɛ huɛ ko, nɛ e ya e ngɔ nyɔ mi kpɛti nɛ e ya de lɛ ke, ‘Ye huɛ, paa mi abolo etɛ, 6 ejakaa ye huɛmɛ ɔmɛ a ti nɔ kake nyɛɛ blɔ nɛ e ba to mi, nɛ i be nɔ́ ko nɛ ma ha lɛ.’ 7 Se nɔ nɛ e ngɛ tsu ɔ mi ɔ he nɔ ke: ‘Moo jɔɔ ye nya gbami. A nga sinya a momo, nɛ i kɛ ye bimɛ tsɔwi ɔmɛ wa ngɛ sa mi. I be nyɛe ma te si nɛ ma ba ha mo nɔ́ ko.’ 8 I ngɛ nyɛ dee ke, kaa huɛ sane he je ɔ, jinɛ e be si tee nɛ e ma ba ha lɛ nɔ́ ko, se akɛnɛ e ngɛ e nya gbae kpamisaa he je ɔ, e maa te si, nɛ e ma ba ha lɛ nɔ́ fɛɛ nɔ́ nɛ e hia lɛ ɔ kokooko. 9 Enɛ ɔ he ɔ, i ngɛ nyɛ dee ke, nyɛɛ ya nɔ nɛ nyɛɛ hi bie, nɛ a ma ha nyɛ; nyɛɛ ya nɔ nɛ nyɛɛ hi hlae, nɛ nyɛ maa na; nyɛɛ ya nɔ nɛ nyɛɛ hi sie, nɛ a ma bli ha nyɛ. 10 Ejakaa nɔ fɛɛ nɔ nɛ e biɔ ɔ, e nine suɔ nɔ, nɛ nɔ fɛɛ nɔ nɛ e hlaa a, e naa, nɛ nɔ fɛɛ nɔ nɛ e siɔ ɔ, a ma bli ha lɛ. 11 Ngɛ anɔkuale mi ɔ, tsɛ te nɛ lɛ ngɛ nyɛ kpɛti nɛ ke e binyumu bi lɛ lo ɔ, e be lɛ lo hae nɛ e ma ha lɛ sinɔ? 12 Aloo ke e bi lɛ hlui ɔ, e ma ha lɛ nyingmogblakoto? 13 Lɔ ɔ he ɔ, ke nyɛ yayami peeli po nyɛ le bɔ nɛ nyɛ haa nyɛ bimɛ ní kpakpahi ɔ, lɛɛ Tsaatsɛ ɔ nɛ e ngɛ hiɔwe ɔ maa ngɔ mumi klɔuklɔu ɔ kɛ ha nihi nɛ a biɔ lɛ ɔ hluu po pe jã!” 14 Pee se ɔ, e hia daimonio ko nɛ e ha we nɛ nɔ tuɔ munyu ngɛ nɔ ko mi. Benɛ daimonio ɔ je kpo ɔ, nɔ nɛ jinɛ e nyɛ we munyu tumi ɔ tu munyu, nɛ e pee asafo kuu ɔmɛ nyakpɛ. 15 Se a ti ni komɛ de ke: “Belzebuul* nɛ ji daimonio ɔmɛ a nɔ yelɔ ɔ he wami nɛ e kɛ hiaa daimonio ɔmɛ ɔ nɛ.” 16 Nɛ ni komɛ hu lɛɛ akɛnɛ a suɔ kaa a maa ka lɛ he je ɔ, a bɔni lɛ bimi ke e ha mɛ okadi ko nɛ je hiɔwe. 17 Akɛnɛ e le nɔ́ nɛ a ngɛ susue he je ɔ, e de mɛ ke: “Matsɛ yemi fɛɛ matsɛ yemi nɛ e mi gba nɛ e teɔ si kɛ woɔ e he ɔ hɛ mi kpataa, nɛ we fɛɛ we nɛ e mi gba nɛ e teɔ si kɛ woɔ e he ɔ, e maa nɔ si. 18 Jã kɛ̃ nɛ ke Satan hu mi gba nɛ e teɔ si kɛ woɔ e he ɔ, kɛ e matsɛ yemi ɔ ma plɛ kɛ da si ha kɛɛ? Nyɛ deɔ ke Belzebuul he wami lɛ i kɛ hiaa daimoniohi. 19 Ke Belzebuul he wami lɛ i kɛ hiaa daimoniohi ɔ, lɛɛ mɛnɔ he wami nɛ nyɛ bimɛ ɔmɛ kɛ hiaa mɛ mɔ? Enɛ ɔ he je nɛ mɛ lɛ a maa pee nyɛ kojoli ɔ nɛ. 20 Se ke Mawu nine nguɛ lɛ i kɛ hiaa daimoniohi ɔ, lɛɛ Mawu Matsɛ Yemi ɔ ba ná nyɛ tlukaa niinɛ. 21 Ke nyumu ko nɛ e he wa nɛ́ e hɛɛ ta hwumi níhi ngɛ e we he bue ɔ, e ní ɔmɛ ekoeko laa we. 22 Se ke nɔ ko nɛ e he wa pe lɛ ba tua lɛ nɛ e ye e nɔ ɔ, jamɛ a nɔ ɔ muɔɔ e ta hwumi ní ɔmɛ tsuo nɛ́ e ngɔ e hɛ kɛ fɔ nɔ ɔ, nɛ e gbaa níhi nɛ e muɔɔ ɔ kɛ haa nihi. 23 Nɔ fɛɛ nɔ nɛ e be ye blɔ fa mi ɔ teɔ si kɛ woɔ mi, nɛ nɔ fɛɛ nɔ nɛ e piɛɛ we ye he kɛ bua we nya a gbɛɔ kɛ fĩaa. 24 “Ke mumi ko nɛ e he tsɔ we je nɔ ko mi ɔ, e ya kpaa si ngɛ hehi nɛ nyu be kaa e ma ná he ko nɛ e maa jɔɔ e he ngɛ lo. Ke e nɛ eko ɔ, e deɔ ke, ‘Ma kpale ye se kɛ ho ye we ɔ mi he nɛ i je ɔ ya.’ 25 Nɛ ke e kpale kɛ ya a, e naa kaa a bɛɛ we ɔ mi nyaii nɛ a dla mi. 26 Kɛkɛ ɔ, e yaa nɛ e ya ngɔɔ mumi kpahi kpaago nɛ a yi mi wa pe lɛ kɛ piɛɛɔ e he, nɛ ke a ba sɛ mi ɔ, a hiɔ lejɛ ɔ. Enɛ ɔ haa nɛ nɔmlɔ nɛ ɔ nyagbe si himi ɔ puɛɔ kulaa pe sisije ɔ po.” 27 Jehanɛ ɔ, benɛ e ngɛ munyu nɛ ɔmɛ tue ɔ, asafo kuu ɔ mi yo ko kpa ngmlaa kɛ de lɛ ke: “Fɔmi kotoku nɛ hɛɛ mo, kɛ nyɔ nɛ o pupɔ ɔ ngɛ bua jɔmi pɛ!” 28 Se Yesu de ke: “Ohoo, mohu ɔ, nihi nɛ a nuɔ Mawu munyu ɔ nɛ a yeɔ nɔ ɔ, mɛ lɛ a ngɛ bua jɔmi!” 29 Benɛ asafo kuu ɔmɛ a nya ngɛ buae ɔ, e bɔni mɛ demi ke: “Yi nɔ nɛ ɔ ji yi nɔ yayami; e ngɛ okadi ko hlae, se a be lɛ okadi ko hae kaa ja Yona nɔ́ ɔ. 30 Ejakaa kaa bɔ nɛ Yona plɛ okadi kɛ ha Nineve bi ɔmɛ ɔ, jã kɛ̃ nɛ nɔmlɔ Bi ɔ hu ma plɛ okadi kɛ ha yi nɔ nɛ ɔ. 31 A ma tle woyi je manyɛ ɔ kɛ yi nɔ bi nɛ ɔmɛ si ngɛ kojomi ɔ mi nɛ e maa bu mɛ fɔ, ejakaa e je je ɔ nyagbe he ɔ tɔɔ kɛ ba konɛ e ba bu Solomon juɛmi munyu ɔmɛ tue. Se hyɛ! nɔ́ ko nɛ e pe Solomon ngɛ hiɛ ɔ. 32 Nineve bi ɔmɛ kɛ yi nɔ nɛ ɔ maa te si ngɛ kojomi ɔ mi nɛ a maa bu lɛ fɔ, ejakaa benɛ Yona fiɛɛ kɛ ha mɛ ɔ, a tsake a tsui. Se hyɛ! nɔ́ ko nɛ e pe Yona ngɛ hiɛ ɔ. 33 Ke nɔ ko su kane ɔ, e ngɔɛ kɛ laa we, nɛ e kɛ mɛ kusii* sisi hulɔ, mohu ɔ, e kɛ maa kane tso nɔ, konɛ ni nɛmɛ a baa mi ɔ nɛ a na la a. 34 Nɔmlɔ tso ɔ kane ji hɛ ngmɛ. Ke o hɛ ngmɛ nɔ tsɔ* ɔ, o nɔmlɔ tso ɔ tsuo hu kpɛɔ;* se ke e hí ɔ,* o nɔmlɔ tso ɔ tsuo hu woɔ diblii. 35 Enɛ ɔ he ɔ, hyɛ nɛ hi konɛ la nɛ ngɛ o mi ɔ nɛ ko pee diblii. 36 Lɔ ɔ he ɔ, ke o nɔmlɔ tso ɔ tsuo ngɛ kpɛe nɛ e he ko he ko wui diblii ɔ, e ma kpɛ kaa bɔ nɛ kane kpɛɔ nɛ o naa e la a.” 37 Benɛ e tu munyu nɛ ɔ ta a, Farisi no ko tsɛ lɛ ni yemi. Lɔ ɔ he ɔ, e ya nɛ e ya hi si ngɛ okplɔɔ ɔ he. 38 Se benɛ Farisi no ɔ na kaa e fɔ* we e he loko e ma ní ɔ yemi ɔ, e pee lɛ nyakpɛ. 39 Se Nyɔmtsɛ ɔ de lɛ ke: “Nyɛ Farisi bi ɔmɛ ɔ, nyɛ fɔɔ kplu kɛ ka he, se nyɛ mi hyi tɔ kɛ hɛ tsumi kɛ yi wu tso ní peepeehi. 40 Nyɛ nihi nɛ nyɛ susuu we níhi a he! Anɛ pi nɔ nɛ e pee kpo nɔ je ɔ nɔuu nɛ e pee mi mi je ɔ lo? 41 Mohu ɔ, ke nɔ ko he pee nyɛ mɔbɔ nɛ nyɛ maa ke lɛ nɔ́ ɔ,* nyɛɛ ngɔ nɔ́ nɛ ngɛ mi mi je ɔ kɛ ke lɛ, nɛ hyɛ! nyɛ nɔ́ fɛɛ nɔ́ he ma tsɔ nyaii. 42 Se musu tloo nyɛ Farisi bi, ejakaa nyɛ haa mint, pui,* kɛ ba kpahi tsuo nɛ a yeɔ ɔ mi dlami nyɔngma mi kakaaka, se dami sane yemi kɛ Mawu suɔmi lɛɛ, nyɛ ma nyɛ hɛ ngɔ fɔ nɔ! Ní nɛ ɔmɛ ji níhi nɛ e sa kaa nyɛɛ pee, se e sɛ nɛ nyɛ ma nyɛ hɛ ngɔ fɔ ní kpahi a nɔ. 43 Musu tloo nyɛ Farisi bi, ejakaa nyɛ suɔ hɛ mi sɛhi a nɔ* himi ngɛ kpe he ɔmɛ, nɛ nyɛ suɔ kaa nihi nɛ a fɔ nyɛ ngɛ juahi a nɔ! 44 Musu tloo nyɛ, ejakaa nyɛ ngɛ kaa yɔkɔhi* nɛ a nɔ laa* nɛ́ nihi nyɛɛɔ ngɛ a nɔ se a li!” 45 Nihi nɛ a le Mlaa a saminya a, a ti nɔ kake he nɔ nɛ e de lɛ ke: “Tsɔɔlɔ, níhi nɛ o ngɛ dee nɛ ɔ, o kɛ ngɛ wɔ jɛe hulɔ oo.” 46 Kɛkɛ nɛ Yesu de ke: “Nyɛ nihi nɛ nyɛ le Mlaa a saminya a, nyɛ hu musu tloo nyɛ, ejakaa nyɛ tloo nihi tlomihi nɛ a mi jiɔ wawɛɛ, se nyɛ nitsɛmɛ lɛɛ, nyɛ ngɔɛ nyɛ nine nguɛ kake ngmelu po kɛ tɛ he! 47 “Musu tloo nyɛ, ejakaa nyɛ fiaa gbali ɔmɛ a yɔkɔ* ɔmɛ, se nyɛ nɛmɛ ɔmɛ lɛ a gbe mɛ! 48 Ngɛ anɔkuale mi ɔ, nyɛ le níhi nɛ nyɛ nɛmɛ ɔmɛ tsu, se kɛ̃ ɔ, nyɛ kplɛɛ nɔ, ejakaa mɛ lɛ a gbe gbali ɔmɛ, se nyɛ lɛ nyɛ ba ngɛ a yɔkɔ ɔmɛ fiae. 49 Enɛ ɔ he je ɔ, Mawu juɛmi ɔ hu de ke: ‘Ma tsɔ gbali kɛ bɔfohi kɛ ya a ngɔ, nɛ a maa gbe a ti ni komɛ, nɛ a maa wa a ti ni komɛ hu yi mi, 50 konɛ gbali ɔmɛ tsuo a muɔ nɛ pue si kɛ je sisije benɛ a bɔ je ɔ, a bi si ngɛ yi nɔ nɛ ɔ dɛ, 51 kɛ je Habɛl muɔ ɔ nɔ hluu kɛ ba su Zakaria nɛ a gbe lɛ ngɛ afɔle sami la tɛ ɔ kɛ we* ɔ a kpɛti ɔ muɔ ɔ nɔ.’ Ee, i ngɛ nyɛ dee ke a ma bi si ngɛ yi nɔ nɛ ɔ dɛ. 52 “Nyɛ nihi nɛ nyɛ le Mlaa a saminya a, musu tloo nyɛ, ejakaa nyɛ ngɔ nile nya safe ɔ kɛ je. Nyɛ nitsɛmɛ nyɛ sɛ we mi, nɛ nihi nɛ a yaa sɛ mi ɔ hu nyɛ tsiɔ mɛ blɔ!” 53 Benɛ e je kpo kɛ je lejɛ ɔ, womi ngmali ɔmɛ kɛ Farisi bi ɔmɛ je a hɛ kɛ pi lɛ wawɛɛ, nɛ a bɔni lɛ sanehi fuu bimi, 54 nɛ a ngɛ lɛ dae kaa e ma de nɔ́ ko konɛ a da nɔ nɛ a kɛ nu lɛ.\n^ Biɛ kpa nɛ a kɛ tsɛɛ Satan.\n^ Aloo “pee kɛ la sɔuu.”\n^ Nɛ tsɔɔ kaa e he tsɔ we ngɛ kusumi nya.\n^ Aloo “ngmlɔɔngmlɔɔ.”\n^ Aloo “he nɛ hi pe kulaa nɛ nyɛ suɔ.”\n^ Aloo “yɔkɔhi nɛ a tui a he so.”\n^ Aloo “sɔlemi we.”


Luka 18 | Baiblo ɔ Ngɛ Intanɛti ɔ Nɔ | New World Translation\nBaiblo ɔ mi womihi\nMoo hla gbi Dangme\nYehowa Odasefohi a he sanehi\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik English Estonian Ewe Fijian Finnish French Ga Georgian German Greek Guarani Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kannada Kazakh Kikaonde Kikongo Kikuyu Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Nepali Nias Norwegian Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Waray-Waray Xhosa Yoruba Zulu\nMateo Maako Luka Yohane Ní Tsumi Roma Bi 1 Korinto Bi 2 Korinto Bi Galatia Bi Efeso Bi Filipi Bi Kolose Bi 1 Tɛsalonika Bi 2 Tɛsalonika Bi 1 Timoteo 2 Timoteo Tito Filemon Hebri Bi Yakobo 1 Petro 2 Petro 1 Yohane 2 Yohane 3 Yohane Jud Kpo Jemi 1 2 3 4 5 6 7 8 9 10 11 12 13 14 15 16 17 18 19 20 21 22 23 24\nYalɔyo nɛ gbaa nɔ nya a he nɔ́ he tomi nɔ́ ɔ (1-8)\nFarisi no ɔ kɛ tó tsulɔ ɔ (9-14)\nYesu kɛ jokuɛ tsɔwi ɔmɛ (15-17)\nNɔ yelɔ niatsɛ ɔ sane bimi ɔ (18-30)\nA gba Yesu gbenɔ ɔ kɛ fɔ si ekohu (31-34)\nHɛ yuyuilɔ nɔ́ balɔ ɔ bɔni nɔ́ hyɛmi ekohu (35-43)\n18 Lɔ ɔ se ɔ, e ya nɔ nɛ e ngɔ nɔ́ he tomi nɔ́ ko kɛ tsu ní kɛ tsɔɔ mɛ kaa e he hia nɛ a sɔle be fɛɛ be nɛ a ko kpa.* 2 E de mɛ ke: “Kojolɔ ko hi ma ko mi, e yi Mawu gbeye nɛ e bui adesa hulɔ. 3 Yalɔyo* ko hu hi jamɛ a ma a mi. E hii kojolɔ ɔ ngɔ yae nɛ e ya hii lɛ dee ke, ‘Hyɛ nɛ o ye dami sane ha mi ngɛ nɔ nɛ i kɛ lɛ ná sane ɔ wa kpɛti.’ 4 Ngɛ anɔkuale mi ɔ, jinɛ kojolɔ ɔ sume kaa e maa pee jã, se e ngɛ mi hluu ɔ, e de e he ke, ‘E ngɛ mi kaa i yi Mawu gbeye nɛ i bui nɔ ko nɔ ko mohu lɛɛ, 5 se akɛnɛ yalɔyo* nɛ ɔ ba hii ye nya gbae he je ɔ, ma hyɛ nɛ ma ye dami sane konɛ e ko ngɔ e sane ɔ kɛ ba hi ye nya gbae kpamisaa.’”* 6 Kɛkɛ nɛ Nyɔmtsɛ ɔ de ke: “E ngɛ mi kaa pi dalɔ ji kojolɔ ɔ mohu lɛɛ, se nyɛɛ hyɛ nɔ́ nɛ e de! 7 Ngɛ anɔkuale mi ɔ, e ngɛ mi kaa Mawu toɔ e tsui si kɛ haa e nihi nɛ e hla a mohu lɛɛ, se ke a kpaa ngmlaa kɛ tsɛɔ lɛ nyɔ kɛ pia a, anɛ e be dami sane yee ha mɛ lo? 8 I ngɛ nyɛ dee ke, e maa ye dami sane ha mɛ oya nɔuu. Se ke nɔmlɔ Bi ɔ ba a, ngɛ anɔkuale mi ɔ, anɛ e maa na hemi kɛ yemi* nɛ ɔ ngɛ zugba a nɔ lo?” 9 E ngɔ nɔ́ he tomi nɔ́ nɛ ɔ hu kɛ tsu ní nɛ e kɛ tsɔɔ nihi nɛ a he ye kaa mɛɛ lɛɛ dali ji mɛ nɛ a kɛ ni kpahi pee we nɔ́ ko ɔ ní. E de ke: 10 “Nyumuhi enyɔ kuɔ kɛ ya sɔlemi we ɔ konɛ a ya sɔle. Nɔ kake ɔ, Farisi no ji lɛ, nɛ nɔ kake lɛɛ e ji tó tsulɔ. 11 Farisi no ɔ da si nɛ e bɔni sɔlemi ngɛ e yi mi ke, ‘Oo Mawu, i naa mo si kaa i be kaa ni kpa amɛ. I be kaa ojo fiali, yayami peeli, gba puɛli, aloo tó tsulɔ nɛ ɔ po. 12 I haa hwɔ si enyɔ daa otsi; i haa nɔ́ fɛɛ nɔ́ nɛ ye nine suɔ nɔ ɔ mi mi dlami nyɔngma mi kake.’ 13 Se tó tsulɔ ɔ lɛɛ, e daa si ngɛ se lokoo, nɛ e sume po kaa e ma wo e hɛ nɔ kɛ hyɛ hiɔwe, mohu ɔ, e ngɛ e gugue gbee nɛ e ngɛ dee ke, ‘Oo Mawu, yayami peelɔ ji mi, moo na mi mɔbɔ.’ 14 I ngɛ nyɛ dee ke, nyumu nɛ ɔ kple kɛ ho e we mi ya nɛ a bu lɛ dalɔ pe Farisi no ɔ. Ejakaa nɔ fɛɛ nɔ nɛ e woɔ e he nɔ ɔ, a ma pue e hɛ mi si, se nɔ fɛɛ nɔ nɛ e baa e he si ɔ, a ma wo e nɔ.” 15 Jehanɛ ɔ, nihi hu ngɔ a bimwɔwi kɛ ngɛ e ngɔ bae konɛ e ta a he, se benɛ kaseli ɔmɛ na enɛ ɔ, a bɔni ni ɔmɛ a hɛ mi kami. 16 Se Yesu tsɛ bimwɔwi ɔmɛ kɛ ba e ngɔ nɛ e de ke: “Nyɛ ha nɛ jokuɛ tsɔwi ɔmɛ nɛ a ba ye ngɔ, nɛ nyɛ ko bɔ mɔde kaa nyɛ maa tsi mɛ blɔ, ejakaa nihi kaa jã a, a nɔ́ ji Mawu Matsɛ Yemi ɔ nɛ. 17 I ngɛ nyɛ dee ngɛ anɔkuale mi ke, nɔ fɛɛ nɔ nɛ e he we Mawu Matsɛ Yemi ɔ kaa bɔ nɛ jokuɛ nyafii maa pee ɔ, e be mi sɛe gblegbleegble.” 18 Nɛ nɔ yeli ɔmɛ a ti nɔ kake bi lɛ ke: “Tsɔɔlɔ Kpakpa, mɛni nɛ e sa kaa ma pee konɛ ma ná neneene wami?” 19 Yesu de lɛ ke: “Mɛni he je nɛ o tsɛ mi ke nɔ kpakpa a? Nɔ ko be nɛ e ji nɔ kpakpa kaa ja Mawu pɛ. 20 O le kita amɛ: ‘Ko puɛ gba, koo gbe nɔmlɔ, koo ju, koo ye lakpa odase, buu o tsɛ kɛ o nyɛ.’” 21 Kɛkɛ nɛ nyumu ɔ de ke: “I ye enɛ ɔmɛ tsuo a nɔ kɛ je ye jokuɛwi a si tɔɔ.” 22 Benɛ Yesu nu nɔ́ nɛ ɔ, e de lɛ ke, “Se kɛ̃ ɔ, e piɛ mo nɔ́ kake: Yaa jua níhi nɛ o ngɛ ɔ nɛ o gba nɔ́ nɛ o ma ná a kɛ ha ohiatsɛmɛ, nɛ o ma ná juetli ngɛ hiɔwe; konɛ o ba pee ye se nyɛɛlɔ.” 23 Benɛ e nu munyu nɛ ɔ, e hao wawɛɛ, ejakaa e ji niatsɛ kpanaa. 24 Yesu hyɛ lɛ nɛ e de ke: “E he maa wa wawɛɛ nitsɛ kɛ ha nihi nɛ a ngɛ sika a kaa a maa sɛ Mawu Matsɛ Yemi ɔ mi! 25 Ngɛ anɔkuale mi ɔ, e ngɛ gbɔjɔɔ ha afukpɔngɔ kaa e maa gu ní kpɛmi abui hɛ ngmɛ mi pe kaa niatsɛ maa sɛ Mawu Matsɛ Yemi ɔ mi.” 26 Nihi nɛ a nu munyu nɛ ɔ bi ke: “Mɛnɔ po nɛ a ma nyɛ ma he e yi wami?” 27 E de ke: “Níhi nɛ adesahi nyɛ we peemi ɔ, Mawu lɛɛ e nyɛɔ peeɔ.” 28 Se Petro de ke: “Hyɛ! Wa je wa níhi a he nɛ wa ba nyɛɛ o se.” 29 Yesu de mɛ ke: “Ngɛ anɔkuale mi ɔ, i ngɛ nyɛ dee ke, nɔ ko be nɛ e si we aloo yo aloo nyɛmimɛ nyumuhi aloo fɔli aloo bimɛ ngɛ Mawu Matsɛ Yemi ɔ he je 30 nɛ́ e nine be babauu nɔ sue ngɛ be nɛ ɔ mi, nɛ ngɛ níhi a blɔ nya tomi* nɛ ma a mi ɔ, e ma ná neneene wami.” 31 Jehanɛ ɔ, e ngɔ Ni Nyɔngma Kɛ Enyɔ ɔmɛ kɛ ya se nɛ e de mɛ ke: “Hyɛ! Wa ngɛ kuɔe kɛ yaa Yerusalɛm, nɛ níhi tsuo nɛ gbali ɔmɛ ngma ngɛ nɔmlɔ Bi ɔ he ɔ maa ba mi. 32 Kaa nɔ hyɛmi nɔ́ ɔ, a maa ngɔ lɛ kɛ ha nihi nɛ a je je ma amɛ a mi ɔ, nɛ a maa ye e he fɛu, nɛ a maa pee lɛ níhi nɛ sɛ, nɛ a ma su lada ngɔ pue e nɔ. 33 Nɛ ke a fiaa lɛ kpa ta a, a maa gbe lɛ, se ngɛ ligbi etɛne ɔ nɔ ɔ, e maa te si.” 34 Se a nui ní nɛ ɔmɛ ekoeko sisi, ejakaa a ngɔ munyu nɛ ɔmɛ kɛ laa mɛ, nɛ a nui níhi nɛ e de ɔmɛ a sisi. 35 Jehanɛ ɔ, benɛ e piɛ bɔɔ nɛ Yesu maa su Yɛriko ɔ, nyumu ko nɛ e ji hɛ yuyuilɔ hii si ngɛ gbɛjegbɛ ɔ he nɛ e ngɛ ní bae. 36 Akɛnɛ e nu kaa nihi babauu ngɛ bee he je ɔ, e bɔni bimi kaa mɛni lɛ ngɛ nɔ yae. 37 A de lɛ ke: “Yesu, Nazarɛt no ɔ lɛ e bee!” 38 Kɛkɛ nɛ e kpa ngmlaa ke: “Yesu, David Bi, naa mi mɔbɔ!” 39 Nɛ nihi nɛ a ngɛ hɛ mi ɔ bɔni e hɛ mi kami nɛ a de lɛ ke e pee kɔ̃, se e ya nɔ nɛ e ngɛ ngmlaa kpae wawɛɛ po pe kekle ɔ ke: “David Bi, naa mi mɔbɔ!” 40 Enɛ ɔ he ɔ, Yesu da si nɛ e fã ke a ngɔ nyumu ɔ kɛ ba e ngɔ. Benɛ e ba su Yesu ngɔ ɔ, Yesu bi lɛ ke: 41 “Mɛni o suɔ nɛ ma pee ha mo?” E de ke: “Nyɔmtsɛ, ha nɛ ma hyɛ nɔ́ ekohu.” 42 Kɛkɛ nɛ Yesu de lɛ ke: “O hɛ ngmɛ ɔ nɛ e bɔni nɔ́ hyɛmi ekohu; o hemi kɛ yemi ɔ tsa mo.” 43 Nɛ amlɔ nɔuu ɔ, e bɔni nɔ́ hyɛmi, nɛ e bɔni e se nyɛɛmi, nɛ e ngɛ Mawu hɛ mi nyami woe. Jehanɛ hu ɔ, benɛ ni ɔmɛ tsuo na nɔ́ nɛ ɔ, a je Mawu yi.\n^ Hela, “nɛ́ a kɔni mi nɛ ko jɔ̃ ngɛ he.”\n^ Aloo “Ahoyo.”\n^ Aloo “e ko ba hi mi kɔ̃ fiae nɛ ma ba gbo.”\n^ Aloo “hemi kɛ yemi kaa kikɛ.” Hela, “hemi kɛ yemi ɔ.”\n^ Aloo “yi nɔ.” Hyɛ Munyu Komɛ A Sisi Tsɔɔmi.\nNGMAMI KLƆUKLƆU Ɔ—JE EHE BAIBLO\nKane Baiblo ɔ Ngɛ Intanɛti ɔ Nɔ\nNgmami Klɔuklɔu ɔ—Je Ehe Baiblo (Mateo–Kpo Jemi)\nHyɛ Enɛ ɔ Hulɔ\nMɛni Tutuutu Ji Baiblo ɔ Tsɔɔmi?\nMɛni Ji Baiblo Mi Ní Kasemi?


2 Maŋtsɛmɛi 19 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n2 Maŋtsɛmɛi 19:1-37\nHezekia tsɔ Yesaia nɔ etao Nyɔŋmɔ dɛŋ yelikɛbuamɔ (1-7)\nHezekia sɔlemɔ lɛ (14-19)\nYesaia kɛ hetoo ni jɛ Nyɔŋmɔ ŋɔɔ lɛ hã (20-34)\nŊwɛibɔfo ko gbe Asiriabii 185,000 (35-37)\n19 Be ni Maŋtsɛ Hezekia nu enɛ nɔŋŋ lɛ, egbála etadei lɛ, ni ebu kpekpe ni etee Yehowa shĩa lɛ.+ 2 Kɛkɛ ni etsu Eliakim, mɔ ni kwɛɔ maŋtsɛ shĩa lɛ nɔ lɛ, kɛ Shebna, woloŋmalɔ lɛ, kɛ osɔfoi lɛ ateŋ onukpai lɛ, ni amɛbumɔ kpekpei kɛtee gbalɔ Yesaia,+ Amoz binuu lɛ ŋɔɔ. 3 Amɛkɛɛ Yesaia akɛ: “Nɔ ni Hezekia kɛɛ nɛ, ‘Ŋmɛnɛ gbi nɛɛ ji haomɔ gbi, jɛmɔ* gbi, kɛ hiɛshishwiemɔ gbi; ejaakɛ fɔmɔ eshɛ lagbaŋ,* shi hewalɛ ko bɛ ni akɛfɔɔ.+ 4 Aleenɔ Yehowa, o-Nyɔŋmɔ lɛ baanu wiemɔi fɛɛ ni Rabshake* lɛ ewie lɛ, mɔ ni enuŋtsɔ, Asiria maŋtsɛ lɛ tsu lɛ koni ebatswa Nyɔŋmɔ hiɛkãalɔ lɛ mpoa+ lɛ, ni Yehowa, o-Nyɔŋmɔ lɛ baagbala etoi yɛ wiemɔi ni enu lɛ ahewɔ. No hewɔ lɛ, sɔlemɔ+ ohã Nyɔŋmɔ webii ni eshwɛ lɛ.’” 5 No hewɔ lɛ, Maŋtsɛ Hezekia tsuji lɛ tee Yesaia ŋɔɔ,+ 6 ni Yesaia kɛɛ amɛ akɛ: “Nyɛyakɛa nyɛnuŋtsɔ lɛ akɛ, ‘Nɔ ni Yehowa kɛɛ nɛ: “Nyɛkashea gbeyei+ yɛ wiemɔi ni nyɛnu lɛ ahewɔ, ni ji wiemɔi fɔji ni Asiria maŋtsɛ lɛ sɔɔlɔi lɛ wie amɛshi mi lɛ.+ 7 Naa, mikɛ susumɔ ko miiwo ejwɛŋmɔ mli,* ni ebaanu sane ko he, ni ebaaku esɛɛ kɛya lɛ diɛŋtsɛ eshikpɔŋ lɛ nɔ; ni mahã akɛ klante agbe lɛ yɛ lɛ diɛŋtsɛ eshikpɔŋ lɛ nɔ.”’”+ 8 Be ni Rabshake* lɛ nu akɛ Asiria maŋtsɛ lɛ eshi Lakish+ lɛ, eku esɛɛ kɛtee eŋɔɔ ni eyana lɛ ni eewu eeshi Libna.+ 9 Maŋtsɛ lɛ nu ni aawie yɛ Etiopia maŋtsɛ Tirhaka he akɛ: “Naa, eba koni ebawu eshi bo.” No hewɔ lɛ, etsu mɛi+ kɛtee Hezekia ŋɔɔ ekoŋŋ ekɛɛ: 10 “Nɔ ni nyɛyakɛa Yuda maŋtsɛ Hezekia nɛ, ‘Kaahã o-Nyɔŋmɔ lɛ ni okɛ ohiɛ efɔ̃ enɔ lɛ laka bo akɛ: “Akɛ Yerusalem woŋ Asiria maŋtsɛ lɛ dɛŋ.”+ 11 Naa! Bɛ onu nɔ ni Asiria maŋtsɛmɛi lɛ fee, bɔ ni amɛkpãtã shikpɔji lɛ fɛɛ ahiɛ lɛ he?+ Bo lɛ, ani obaaye ohe? 12 Ani jeŋmaji ni mitsɛmɛi lɛ kpãtã amɛhiɛ lɛ anyɔŋmɔi lɛ nyɛ amɛhere amɛ? Nɛgbɛ Gozan, kɛ Haran,+ kɛ Rezef, kɛ Edenbii ni yɔɔ Tel-asar lɛ yɔɔ? 13 Nɛgbɛ Hamat maŋtsɛ lɛ, kɛ Arpad maŋtsɛ lɛ, kɛ Sefarvaim maji lɛ anɔ maŋtsɛ lɛ, kɛ Hena maŋtsɛ lɛ, kɛ Iva maŋtsɛ lɛ yɔɔ?’”+ 14 Hezekia he woji lɛ yɛ mɛi ni atsu kɛba lɛ adɛŋ ni ekane. Kɛkɛ ni Hezekia kwɔ kɛtee Yehowa shĩa lɛ ni eyagbɛ mli yɛ Yehowa hiɛ.+ 15 Ni Hezekia sɔle+ yɛ Yehowa hiɛ ekɛɛ: “Ao Yehowa, Israel Nyɔŋmɔ, bo mɔ ni ota maŋtsɛ sɛi nɔ yɛ kerubim lɛ anɔ,*+ bo okome too ji anɔkwa Nyɔŋmɔ yɛ shikpɔŋ lɛ nɔ maŋtsɛyelii lɛ fɛɛ anɔ.+ Bo ofee ŋwɛi kɛ shikpɔŋ. 16 Ao Yehowa, ba otoi shi, koni onu!+ Ao Yehowa, gbelemɔ ohiŋmɛii,+ koni ona! Ni onu wiemɔi ni Senakerib kɛtsu kɛba koni ekɛtswa bo, Nyɔŋmɔ hiɛkãalɔ lɛ mpoa lɛ. 17 Yehowa, eji anɔkwale akɛ Asiria maŋtsɛmɛi lɛ ekpãtã jeŋmaji lɛ kɛ amɛshikpɔji lɛ ahiɛ.+ 18 Ni amɛshɛrɛ amɛnyɔŋmɔi lɛ amɛshwie la mli ejaakɛ jeee nyɔŋmɔi diɛŋtsɛ ji amɛ,+ shi moŋ gbɔmɛi aninenaa nitsumɔi ni,+ amɛji tsei kɛ tɛi. No hewɔ ni amɛkpãtã amɛhiɛ lɛ. 19 Shi agbɛnɛ, Ao Yehowa, wɔ-Nyɔŋmɔ, ofainɛ, heremɔ wɔ kɛje edɛŋ, koni shikpɔŋ lɛ nɔ maŋtsɛyelii lɛ fɛɛ aná ale akɛ, bo Yehowa, okome too ji Nyɔŋmɔ.”+ 20 Kɛkɛ ni Yesaia, Amoz binuu lɛ tsu ayakɛɛ Hezekia akɛ: “Nɔ ni Yehowa, Israel Nyɔŋmɔ lɛ kɛɛ nɛ, ‘Minu osɔlemɔ+ ni kɔɔ Asiria maŋtsɛ Senakerib he lɛ.+ 21 Nɔ ni Yehowa ewie eshi lɛ nɛ: “Zion biyoo oblayoo fro lɛ miinyaŋe bo, eeye ohe fɛo. Yerusalem biyoo lɛ miihoso eyitso ni eeŋmɔ bo. 22 Namɔ otswa lɛ mpoa ni owie wiemɔi fɔji oshi lɛ?+ Namɔ owo ogbee nɔ oshi lɛ,+Ni namɔ ogbɛ ohiŋmɛiiaŋ owo lɛ? Ani jeee, Israel Mɔ Krɔŋkrɔŋ lɛ?+ 23 Otsɔ otsuji+ lɛ anɔ otswa Yehowa mpoa+ akɛ,‘Mikɛ mita shwiilii pii lɛBaakwɔ gɔji ni kwɔlɔ,Kɛya Lebanon hei ni yɔɔ shɔŋŋshɔŋŋ lɛ. Mafolɔ etseneduru tsei wuji lɛ, kɛ ejunipa tsei kpakpai lɛ mashwie shi. Mabote ehei ni yɔɔ shɔŋŋ lɛ, ekoo hayii lɛ mli. 24 Matsa nubui, ni manu maŋsɛɛ nui;Mikɛ minanetsitsi baahã Ejipt fai* lɛ fɛɛ agbi.’ 25 Ani onuko? Kɛjɛ blema tɔ̃ɔ mikpɛ mli.*+ Kɛjɛ gbii ni eho lɛ tɔ̃ɔ mito.+ Ni amrɔ nɛɛ, mahã eba mli.+ Obaahã maji ni atswa gbogboi awo amɛhe lɛ atsɔ amaŋfɔ.+ 26 Maji nɛɛ amli bii lɛ ahewalɛ baatã;Amɛtsui baafã ni amɛhiɛ baagboi. Amɛbaatsɔmɔ tamɔ ŋa nɔ jwɛi kɛ jwɛi fɔ,+Kɛ tsuyiteŋ jwɛi ni bokã kɔɔyɔɔ eŋãlã lɛ. 27 Shi mile oshitamɔ, kɛ oyaa kɛ obaa,+Kɛ be ni omli efu mi hu,+ 28 Ejaakɛ omli ni efu+ lɛ kɛ hũumɔ ni ohũɔ lɛ eshɛ mitoiiaŋ.+ No hewɔ lɛ, agbɛnɛ mikɛ mikpoŋ lɛ baawo ogugɔŋ, ni mikɛ mimanyoflɛ+ lɛ baawo odaaŋ,Mahã otsɔ gbɛ ni otsɔ nɔ kɛba lɛ nɔ kɛku osɛɛ kɛya.”+ 29 “‘Enɛ baafee okadi ahã bo:* Afi nɛɛ, nyɛbaaye nibii ni amɛ diɛŋtsɛ amɛkwɛ̃; ni afi ni ji enyɔ lɛ, nyɛbaaye ŋmaa* ni baakwɛ̃ kɛjɛ nomɛi amli lɛ;+ shi afi ni ji etɛ lɛ, nyɛ diɛŋtsɛ nyɛbaadu nii ni nyɛbaakpa, ni nyɛbaafee wain ŋmɔji ni nyɛbaaye amɛmli yibii lɛ.+ 30 Yuda shĩa lɛ mli bii ni baaje mli lɛ, ni ji mɛi ni baashwɛ+ lɛ ashishifã baamɔ shi kɛya shikpɔŋ, ni amɛbaawo yibii yɛ ŋwɛigbɛ. 31 Ejaakɛ mɛi komɛi baashwɛ ni baashi Yerusalem, mɛi ni abaahere amɛyiwala lɛ baashi Zion Gɔŋ lɛ nɔ. Yehowa, taiatsɛ lɛ, baafee enɛ yɛ ehiɛdɔɔ lɛ naa.+ 32 “‘No hewɔ lɛ, nɔ ni Yehowa wie yɛ Asiria maŋtsɛ lɛ he nɛ:+ “Ebaŋ maŋ nɛɛ mli+Ni etsɛŋ gãi kome po kɛbaŋ mliNi ekɛ tsɛŋ hu baŋ jɛmɛNi etswaŋ kpoku kɛwoŋ he hu.+ 33 Gbɛ ni etsɔ nɔ kɛba lɛ, no nɔŋŋ nɔ ebaatsɔ kɛku esɛɛ;Ebaŋ maŋ nɛɛ mli,” Yehowa kɛɛ. 34 “Mafã maŋ nɛɛ he+ ni mahere lɛ yɛ mi diɛŋtsɛ mihewɔ+Kɛ mitsulɔ David hu hewɔ.”’”+ 35 Nakai gbi lɛ nɔ nyɔɔŋ lɛ Yehowa bɔfo je kpo kɛtee ni eyagbe Asiria nsara lɛ mli hii 185,000.+ Be ni mɛi te shi leebi maŋkpa lɛ, amɛna gbohii lɛ fɛɛ.+ 36 No hewɔ lɛ, Asiria maŋtsɛ Senakerib shi jɛmɛ ni eku esɛɛ etee Ninive+ ni eyahi jɛmɛ.+ 37 Ni be ni ekotoɔ enyɔŋmɔ Nisrok yɛ Nisrok jamɔhe* lɛ, lɛ diɛŋtsɛ ebihii Adramelek kɛ Sharezer kɛ klante+ gbe lɛ ni amɛjo foi kɛtee Ararat+ shikpɔŋ lɛ nɔ. Ni ebinuu Esar-hadon+ baye maŋtsɛ yɛ esɛɛ.\n2 Maŋtsɛmɛi 19


“Nyɛtswaa Maŋtsɛ lɛ kɛ Maŋtsɛyeli lɛ he Adafi!”\nKANEMƆ YƐ Afrikaans Albania Amharic Arabic Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatia Czech Dangme Denmark Douala Dutch Efik Estonia Ewe Fiji Finland Fon French Ga Georgia Germany Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Ibanag Iceland Igbo Iloko India Mumuii Awiemɔ Indonesia Isoko Italia Japan Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Poland Portuguese (Brazil) Punjabi Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Urhobo Uzbek Venda Vietnam Waray-Waray Welsh Wolaita Xhosa Yoruba Zande Zapotec (Isthmus) Zulu\nSOHAA leebi ko yɛ September 1922 lɛ, mɛi 8,000 bua amɛhe naa yɛ asa agbo ko nɔ. Latsa bɔi mɛi tsaa. Sɛinɔtalɔ lɛ tswa adafi akɛ kpee lɛ fã ni ashɛ nɔ lɛ he miihia waa. Ehã mɛi ni yɔɔ asa lɛ nɔ lɛ le akɛ, amɛbaanyɛ amɛje kpo kɛ́ amɛmiisumɔ, shi kɛ́ amɛje kpo lɛ, ahãŋ amɛba mli dɔŋŋ.\nAlá lalai kɛje nifeemɔ lɛ shishi, ni no sɛɛ lɛ, Joseph F. Rutherford yadamɔ wiemɔ okpɔlɔ lɛ sɛɛ. Toibolɔi lɛ ateŋ mɛi babaoo ta shi jogbaŋŋ koni amɛbo nɔ ni eyɔɔ kɛɛmɔ lɛ toi. Mɛi fioo komɛi nyiɛ kɛtee kɛba yɛ asa lɛ nɔ koni kɔɔyɔɔ ashwie amɛhe fioo. Shi Nyɛminuu Rutherford kɛɛ amɛ fɛɛ akɛ amɛbatara shi ni amɛbo wiemɔ lɛ toi. Kɛkɛ ni ebɔi wiemɔ lɛ hãmɔ, ni eeenyɛ efee akɛ toibolɔi lɛ ajwɛŋmɔ eyaaa mama agbo ni akota lɛ fɛfɛo ni tsotsoro shi yɛ eyiteŋgbɛ lɛ nɔ.\nWiemɔ ni Nyɛminuu Rutherford hã nakai gbi lɛ yitso ji, “Ŋwɛi maŋtsɛyeli lɛ ebɛŋkɛ kpaakpa.” Ekɛ aaafee ŋmɛlɛtswaa kome kɛ fã tsɔɔ bɔ ni gbalɔi ni hi shi yɛ blema lɛ fee ekãa ni amɛhã mɛi le akɛ Maŋtsɛyeli lɛ miiba. Egbee ni wa lɛ hoso asa lɛ fɛɛ. Be ni eshɛ ewiemɔ lɛ naagbee gbɛ lɛ, ebi akɛ: “Ani nyɛheɔ nyɛyeɔ akɛ anunyam Maŋtsɛ lɛ eje enɔyeli lɛ shishi?” Toibolɔi lɛ kɛ gbee ni wa here nɔ akɛ: “Hɛɛ!”\nNyɛminuu Rutherford tsa nɔ akɛ: “Belɛ nyɛyaa sɔɔmɔ lɛ nɔ, O nyɛ ŋwɛi flooflo Nyɔŋmɔ lɛ bii! Naa, Maŋtsɛ lɛ miiye nɔ! Nyɛji enajiaŋdamɔlɔi sanejajelɔi. No hewɔ lɛ, nyɛtswaa, nyɛtswaa, nyɛtswaa Maŋtsɛ lɛ kɛ Maŋtsɛyeli lɛ he adafi.”\nBe ni naagbee “nyɛtswaa” lɛ je enaa nɔŋŋ kɛkɛ ni afɛne mama lɛ ni akota lɛ fɛfɛo yɛ eyiteŋgbɛ lɛ. Nɔ ni aŋma yɛ mama lɛ nɔ ji: “Nyɛtswaa Maŋtsɛ lɛ kɛ Maŋtsɛyeli lɛ he Adafi.”\nNyɛmimɛi komɛi ni ye nifeemɔ nɛɛ he odase lɛ tsɔɔ nɔ ni ba yɛ no sɛɛ. Ray Bopp wie akɛ: “Toibolɔi lɛ amli fili amɛ waa.” Anna Gardner kɛɛ “dɛ̃tswaa lɛ naa wa aahu akɛ, mplaŋi ni yɔɔ tsũ lɛ yiteŋ lɛ hoso.” Fred Twarosh wie akɛ: “Toibolɔi lɛ fɛɛ te shi amɛdamɔ shi shi kome.” Evangelos Scouffas kɛɛ: “Etamɔ nɔ ni hewalɛ ko ni naa wa waa efã wɔ kɛje wɔsɛii lɛ anɔ. Wɔte shi wɔdamɔ shi ni wɔhiŋmɛiiaŋ kpala nu.”\nMɛi ni ba kpee nɛɛ shishi lɛ ateŋ mɛi pii miishiɛ Maŋtsɛyeli lɛ he sane kpakpa lɛ momo. Kɛ̃lɛ, wiemɔ lɛ kanya Biblia Kaselɔi lɛ ní amɛkɛ hewalɛ hee atsu shiɛmɔ nitsumɔ lɛ. Ethel Bennecoff wie akɛ: “Wɔshiɛ kɛ ekãa hee ko, ejaakɛ suɔmɔ eyi wɔtsuiŋ obɔ.” Be ni afee kpee nɛɛ lɛ, no mli lɛ, Odessa Tuck eye afii 18, shi etswa efai shi akɛ ekɛ ehe baahã. Ewie akɛ: “Mileee he ni maya, bɔ ni nibii baaya lɛ ahã, loo nɔ ni matsu. Nɔ pɛ ni mishwe akɛ mafee ji, ni makase Yesaia, mɔ ni wie akɛ: ‘Naa mi, tsu mi!’ lɛ.” (Yes. 6:8) Ralph Leffler wie akɛ: “Nakai gbi ni sa kadimɔ lɛ, ji gbi ni kɛ́ makɛɛ lɛ, aje Maŋtsɛyeli lɛ he adafi ni ŋmɛnɛ lɛ atswaa yɛ je lɛŋ he fɛɛ he lɛ shishi.”\nEbɛ naakpɛɛ mɔ akɛ kpee wulu nɛɛ ni afee yɛ Cedar Point, Ohio, yɛ afi 1922 lɛ fata nifeemɔi ni sa kadimɔ waa yɛ Nyɔŋmɔ webii ni yɔɔ ŋmɛnɛ lɛ ayinɔsane mli lɛ ahe! Nyɛminuu George Gangas wie akɛ: “Nakai kpee lɛ hã mitswa mifai shi akɛ mihãŋ kpee wulu kome po aho mihe.” Ni kɛyashi egbo lɛ, ekaiii kpee wulu kome po ni eyaaa. Nyɛmiyoo Julia Wilcox hu wie akɛ: “Be fɛɛ be ni abaawie Cedar Point afi 1922 lɛ he yɛ wɔwoji lɛ amli lɛ, mimii shɛɔ mihe pam, ni mikɛɔ Yehowa akɛ, ‘Yehowa, oyiwaladɔŋŋ akɛ oŋmɛ mi gbɛ ni mitee kpee nɛɛ.’”\nEkolɛ, bo hu okaiɔ kpee wulu ko ni otee ni hã omii shɛ ohe waa, oná ekãa hee ko, ni suɔmɔ ni oyɔɔ kɛhã Nyɔŋmɔ Ofe lɛ kɛ mɔ ni ehala akɛ Maŋtsɛ lɛ mli wa. Ŋwanejee ko bɛ he akɛ, be fɛɛ be ni obaajwɛŋ kpeei ni tamɔ nɛkɛ lɛ anɔ lɛ, bo hu otsui tsirɛɔ bo ni okɛɔ Yehowa akɛ, “Yehowa, oyiwaladɔŋŋ akɛ oŋmɛ mi gbɛ ni mitee kpee nɛɛ.”\nNakai Okadii Ni Mɔ Ko Mɔ Ko Nuuu Shishi Lɛ\nMɛi na okadi ni ji “ADV” lɛ yɛ he fɛɛ he. (Blɔfo wiemɔ ni atsɔɔ shishi akɛ, “nyɛtswaa he adafi” lɛ jeɔ shishi “adv.”) Amɛna eko yɛ tsei ahe, tsũi ahe, kɛ kpee lɛ he gbɛjianɔtoo wolo lɛ nɔ po! Mɔ fɛɛ mɔ wie he, ni amɛshwe waa akɛ amɛnu shishi. *\n“Akɛ kaadi yɛji ni akɛ pɛnte diŋ eŋma ADV agboi agboi yɛ nɔ tsotsoro tsei ni mamɔ shi jaŋŋ lɛ kɛ shinaatsei lɛ ahe. Wɔbi nɔ ni okadii lɛ tsɔɔ lɛ, shi mɔ fɛɛ mɔ kɛɛ eleee, mɛi ni ekolɛ amɛle lɛ po kɛɛ amɛleee.”—Edith Brenisen.\n^ kk. 14 Nɔ ko yɛ lolo ni wɔnuuu shishi yɛ okadii nɛɛ ahe. Kɛbashi ŋmɛnɛ lɛ, wɔbɛ amɛhe mfoniri kome po yɛ wɔnibii amli.\nAhã Nyɛmimɛi Komɛi Asɔlemɔ Hetoo\nNyɛminuu Arthur Claus kɛ eŋa Nellie yashɛ kpee lɛ shishi mra koni amɛná he ko kpakpa amɛta. Arthur wie akɛ: “No mli lɛ, mika mitoi miibo nɔ fɛɛ nɔ ni awieɔ lɛ toi jogbaŋŋ.” Shi trukaa lɛ, emusu la lɛ. Ekɛ ehiɛ tsɔɔ shinaa lɛ naa gbɛ. Ya ni eyaa lɛ eŋɔɔɔ enaa kwraa, ejaakɛ ele akɛ kɛ́ eje kpo lɛ, ahãŋ eba mli dɔŋŋ. Mɛi ni hereɔ mɛi lɛ ateŋ mɔ kome bi lɛ akɛ, “Nɛkɛ beiaŋ ajeɔ kpo?” Shi Arthur pɛ le nɔ ni feɔ lɛ.\nBe ni eku esɛɛ lɛ, enu ni aatswa dɛ̃ waa yɛ tsũ lɛ mli. No hewɔ lɛ, ekwɛ kɛji ebaaná he ko yɛ agbo lɛ naa ni kɛ́ edamɔ lɛ ebaanu nɔ ni yaa nɔ yɛ tsũ lɛ mli. Ehiɛ taomɔ ni eyana he ko ni ebaanyɛ etsɔ kɛkwɔ kɛya samfɛji komɛi ni afee yɛ tsũ lɛ yiteŋ koni kane atsɔ jɛmɛ kɛba lɛ anaa. Tsũ lɛ yiteŋ kɛ shikpɔŋ lɛ teŋ jekɛmɔ baafee mitai 4.8.\nBe ni Arthur kwɔ ni eshɛ samfɛji lɛ anaa lɛ, naa nyɛmimɛi hii komɛi ni amɛhao kɛdamɔ shi amɛmiikwɛ Nyɛminuu Rutherford. No mli lɛ, ahã amɛle akɛ kɛ́ Nyɛminuu Rutherford kɛɛ “Nyɛtswaa!” nɔ ni ji shii enyɔ nɔ lɛ, esa akɛ amɛ fɛɛ amɛfolɔ kpãi ni akɛfimɔ mama ni akota lɛ fɛfɛo yɛ eyiteŋgbɛ lɛ shi kome koni efɛne. Shi no mli lɛ eshwɛ kakla kome. Duromɔ naa lɛ, Arthur hiɛ kakla. Ekɛ nyɛmimɛi ni eshwɛ lɛ fɛɛ yadamɔ kpãi lɛ asɛɛ amɛmɛ okadi lɛ.\nMɛi ni tara tsũ lɛ mli lɛ kɛɛ bɔ ni mama agbo lɛ fɛne lɛ yɛ fɛo waa. Akɛ kɔlai srɔtoi etɛ ni ŋmala nibii ni yɔɔ mama lɛ nɔ lɛ, ni atɛŋ Yesu he mfoniri yɛ teŋ tuuntu.\nSɛɛ mli lɛ, nyɛmimɛi lɛ kɛɛ Arthur akɛ, amɛkɛ atswere ko ni kwɔ kɛtee tsũ lɛ yiteŋ, kɛkɛ ni awó atswere lɛ kɛtee. No hewɔ lɛ, be ni amɛna akɛ eshwɛ kakla kome lɛ, ehiii amɛ shiyimɔ. Amɛsɔle amɛkpa Yehowa fai ni ehã nyɛmi ko ni hiɛ kakla aba jɛmɛ. Nyɛmimɛi lɛ kɛɛ amɛyɛ nɔmimaa akɛ, Yehowa tsɔ gbɛ ni sa kadimɔ waa nɛɛ nɔ ehã amɛsɔlemɔ lɛ hetoo.